
Ajanlehden kääntyessä, entisen passiivisen 
vastarintamme muuttuessa aktiiviseksi, jo pari- 
kymmentä vuotta kestäneen oikeustaistelumme 
vaihtuessa todelliseksi, suureksi, pyhäksi va: 
paustaisteluksi, lienee syytä palauttaa mieliin 
tuon pitkän murroskauden eri vaiheita ja varz 
sinkin sitä suomalaisen kansansielun kehitystä, 
joka näinä vuosina on meissä ja meidän ym- 
pärillämme tapahtunut: 

Mikä oli Suomen kansallishengetär vielä 
parikymmentä vuotta sitten? 

Nuori, viaton Aino:neiti tai metsien Telz 
lervo, joka huhuili karjojaan. Mikä on se 
nyt? Onneton Niobe, joka turhaan koettaa 
suojata lapsiaan salliman rankaisevilta vasa- 
moilta, tai unissakäyjä lady Macbeth, jonka 
aivoissa kulkevat vain veriset kauhunkuvat. 

Elämme Suomen historian huippukohtaa. 
Kaikki tämän kansan voimat, hyvät ja pahat, 
kaikki sen verissä vuosisadasta vuosisataan 
kypsyneet ominaisuudet ja katsantokannat, 
kunnot ja kunnottomuudet näyttävät nyt, ajan 
ankaran hengettären niitä koskiessa, kuin kivi 
hiili tuleen leimahtaneen. : 

Epäilemättä on se Herran viha. Epäilemättä 
on se kuluttava tuli, jota ei vältä kukaan ja 
josta kansamme on käypä hoitamaan historial- 
lista tehtäväänsä parempana, jalompana ja puh: 
taampana, ensi kerran isäntänä oman ortensa alla. 

Kuin miekka tunkee tämä taistelo kaiken 
kansan lävitse. Sillä totisesti tätä sotaa »valz 
kean» ja »punaisen» Suomen välillä ei käydä 
ainoastaan meidän ulkopuolellamme, ei vain 
Karjalan metsissä tai Pohjanmaan lakeuksilla, 
sitä käydään myöskin kunkin meidän sieluisz 
samme ja sydämissämme. 

Sielläkin taistelevat valon ja pimeyden val- 
lat, samoin kuin ne ovat taistelleet kautta 
kansamme historian ja jo sen esihistoriallisena 
aikana Kalevalassa. 

Mutta samalla käydään täällä myöskin suurta, 
henkistä ja aineellista, aseetonta ja aseellista 
maailmantaisteloa idän ja lännen välillä, suon 
hengen ja graniitin hengen välillä, ihmisen 

alkuperäisten vaistojen ja ylemmän, ohjaavan, 
järjestävän järjen välillä, josta jälkimmäinen 
varmaan on voittajana suoriutuva. 

Mutta milloin? Kuinka kauan on kestävä 
tämä verinen tilinteko? Miten paljon täytyy 
tämän poloisen heimon kärsiä siitä orjanmerz 
kistä, jonka Jumala kaikkivaltias nähtävästi on 
sen otsaan piirtänyt sen ensimmäisestä veljesz 
murhasta saakka, jolla se jo luomisen aamussa 
maat ja taivaat kauhistutti? 

Sillä Kain, joka surmasi veljensä Abelin, 
oli kaikesta päättäen suomalainen! 

Kummako, jos olivat suomalaisia Untamot 
ja Kalervot, ihmekö, jos Kullervon synkkä 
taru on suomalaisinta suurtaidetta, mitä on 
kyennyt milloinkaan luomaan tämän heimon 
henki? Omamme olet, »sinisukka Äijön lapsi» ! 
Mutta hirmuinen sinä olet eikä sinua muut 
voi rakastaa kuin äitisi, joka sinut on syn; 
nyttänyt, ja joku joukosta ehkä, joka tuntee 
noiden samojen turmiollisten voimien omassa 
povessaan temmeltävän. 

Mutta Pohjola? Mutta Kalevalan uroot? 
Kaikki ovat yhtyneet sinun syyllisen pääsi 
menoksi. Ja sinä menet perikatoon, sillä niin 
täytyy käydä, että valkeus voittaisi ja kor: 
keampi tahto sinun kummullasi riemuitsisi. 

Sinä et kelpaa elämään. Sinä kelpaat vain 
runozaiheeksi, vain sankariksi Suomen suus: 
rimpaan murhenäytelmään. 

Sinä kuulut sinne alhaalle. »Syvällepäin, 
maahanpäin, poispäin, tummaan, synkkään, 
pimeään, pahaan», kuten Nietzsche sanoo. Em: 
mekä me kuitenkaan voi kieltää sinulta ikuista, 
katkeamatonta = verensidettämme, hirmuista, 
kamalaa, kohtalokasta yhteenkuuluvaisuuts 
tamme. 

Fi kukaan tämän kansan lapsi. Fi kukaan, 
jonka elämä on vain hänen yössyntyisen ja 
hänen päivä-syntyisen puolensa hellittämätöntä, 
perivihaista velisurmaa. 

»Kansankavaltajia?» — Niinkuin me sillä 
siitä pääsisimme! Niinkuin ei kansankavallus 
olisi aina hiipinyt tämän heimon kanta: 
päillä! 

»Sala-ampujia?» Niinkuin ei kautta kan: 
samme historian Joukahainen olisi aina ampuz 
nut Väinämöistä, sulkanuoli aina suhissut 
juuri maan parhaita päitä kohti! 

Jospa tämä edes olisi viimeinen kerta! 

Kyllä, meidän eläessämme. Kyllä, ehkä jäl- 
leen sadoiksi vuosiksi, tuhansiksi vuoksiksi, 
mutta ei viimeinen kerta. Sillä tämä kansa 
tunnetaan siitä, että se kavaltaa, ja tämän 

heimon henki siitä, että se pettää isänmaansa 
ja tekee liiton vaikka pimeyden herran kanssa, 
jos se vain siten luulee voivansa kostaa niille, 
jotka ovat sitä korkeammat ja valoisammat. 

Tämä kansa ei siedä mitään eikä ketään 
itseään suurempaa. Se on taituri vihassa eikä 
rakkaudessa, sillä se ei voi rakastaa muita-kuin 
itseään ja omasukuista. Jos minulle viimei- 
sellä hetkelläni sanotaan, että tällä niemellä 
asuu kansa, joka ei ole velisurmainen, ei salaz 
vihainen, ei naapurikateinen, niin silloin voin 
minä hyvällä syyllä silmäni ummistaakin, sillä 
silloin tiedän minä, että Suomen kansa on 
kuollut, eikä minua eikä meitä muita tarvita 
enää. Silloin asuu vieras heimo siellä, jonka 
kanssa ei minulla eikä minun runoudellani 
ole enää mitään tekemistä. 

Ja jos minä kuulisin joskus koko tämän 
yhtä velisurmaisen maailmansodan päätyttyä, 
jossakin toisessa, onnellisemmassa olomuo: 
dossa, että oli maanpäällä enää vain viimeinen 
ihmispari, mutta nyt ei ole enää kuin yksi 
ihminen, omassa autiossa, mitattomassa, epä: 
verrannollisessa suuruudessaan, niin varmaan 
hymyilisin vain katkerasti ja kuiskaisin hiljaa: 
»Hän on suomalainen». 

Enkä erehtyisi. 


10 


Kirjoitin marraskuun »punaisen viikon» pää: 
tyttyä: »Tämän kansan sielussa asuu villi: 
peto, joka irralle ja itsenäiseksi päästyään voi 
käydä vaaralliseksi myös ihmiskunnan yleis 
selle kulttuurille, mikäli sitä on sen'käpälien 
ulottuvissa». 

Nyt se pääsi! Nyt se itsenäistyi! Ja nyt 
se raivoaa kuin villipeto ja tuhoaa kaikki 
mielettömässä, punaista näkevässä murhan: 
himossaan. 

Kirjoitan tätä unettomana, ahdistavana yönä, 
jolloin pahaenteiset laukaukset yksinäisiltä 
kaupunginkaduilta korvaani pamahtelevat ja 
- kukaties kuinka monen vapauden marttyyrin 
tai rauhallisen kansalaisen veri jälleen Suomen 
kuutamoisia hankia kostuttaa. Olen miettinyt 
tätä näinä pitkinä, loputtomina päivinä, näinä 
verkkaan vierivinä, alituisen ja yksitoikkoisen 
kauhun viikkoina, siksi kuin olen tuntenut 
itseni idiootiksi ja viimeinenkin järjellinen ajaz 
tus on aivoissani seisahtunut. Ja samalla olen 
aivan erikoisessa määrässä tuntenut tämän hei- 
mon henkisen läsnäolon. 

Sillä onhan tämä hulluutta! Onhan tämä 
täydellisintä tylsämielisyyttä, sitä samaa, mikä 
Gallen-Kallelan » Velisurmaajan» silmästä meitä 
vastaan niin outona ja omasukuisena tuijottaa. 

Mitä oli marraskuun »punainen viikko» 
tähän verrattuna? Vain pieni yhteisharjoitus, 
vain viaton paraati ennen ratkaisevaa taisz 
teloa ... 


Jotakin tehdäkseni ja toteuttaakseni jo vuosi 
sitten aikomaani suunnitelmaa, olen haalinut 
käsille joukon vanhoja runokokoelmiani, varz 
sinkin niitä, joissa luulen nyt päättymäisillään 
olevan ajanjakson selvimmin kuvastuvan. Työ 
on koneellista, mutta ainoaa, mitä voin tehdä 
nykyään. Tahdon niiden avulla tämän Vapau- 
den kirjan puitteissa antaa kuvan kansamme 
valtiollisesta kamppaelusta viimeisen parinkym: 
menen vuoden vieriessä ja samalla siitä muuz 
toksesta, mikä sillä aikaa on sen sielussa ja 
meidän käsityksessämme siitä tapahtunut. 

Sekin on osa sitä sisäistä kansallista tilinz 
tekoa, johon tämä aika on näiden rivien kirz 
joittajan, samoin kuin epäilemättä kunkin 
meistä pakottanut. 

Ne ovat vain erään aikalaisen pieniä reuna 
muistutuksia, siihen toiseen ja suurempaan 
tuomiokirjaan, jota isänmaan ja maailman 
ajantieto kerran on pitävä näistä vuosista, 
näistä päivistä, viikoista ja kuukausista. -Eikä 
vain ajantieto, vaan myöskin runous, sillä jos 

onkin totta, että »maailmanhistoria on maa- 
ilmantuomiota», on vielä enemmän totta, että 
maailmanrunous tuomitsee historiankin. Niin 
korkea ei ole tämän kirjan tarkoitus. Se tahz 
too vain palauttaa mieliin, mistä me pari vuosis 
kymmentä sitten lähdimme tähän tullaksemme, 
mitä me olemme matkallamme kokeneet ja 
minkä henkisen taipaleen tällä välin suorit: 
taneet. 

Ja tästä eteenpäin? Olkoon Ajatar meille 
edes hiukan armollisempi! 


Helsingissä, 15. III. 18. 
Eino Leino. 


I 


Tyyni myrskyn edellä 








Kevätkantaatti. 


TS päivä pohjolahan, 


terve Suomehen suvinen aika, 
terve lepikot lehtimään, 
kullan käköset helkkymään, 
terve lämpimät lounatuulet, 
lemmen tuulet 

tuoksumaan, 

veet sinertämähän, 

maat vihertämähän, 

taivahan auteret tanhuamaan! 


Paistaos armahin aurinko, 
hellitä hempeä huomen! 
Pitkä, pitkä on pohjan yö, 
kolkko on talvi Suomen. 


Kauan kattanut korpia on 
härmän ja hämärän vyö, 

kauan on kuura 

peittänyt maan, 

kauan on huura 

huokunut mielihin hallaa vaan — 
paistaos armahin aurinko, 

hellitä hempeä pouta, 

että lähtisi sydänten jää 

ja sulais rintojen routa. 


Suo jo lämpeni, sula on maa. 
Joutukaa 
kyntäjät vakoja luomaan, 
vakoja suoria vapauden, 
uria uusia aattehen 
halki harmajan suomaan! 
Joutukaa, joutukaa 
kylväjät siementä tuomaan, 
tietojen kylvöjä, 
taitojen kylvöjä 
kyntäjän uutehen uomaan! 
Kyntäkää, kylväkää, 
toukojen, toivojen aika on tää! 
Toivehet milloin toteutuu, 
milloin halla ne syö. 


Nyt on Suomen toukokuu, 
nyt on kynnön ja kylvön työ, 
leikkuu, korjuu, kaikki muu 
jääköhön Herran huomaan! 


Rakas on taaton raatama pelto, 
makea maammon leipoma leipä, 
kova on vierahan maan kamara, 
karvas kakku äitipuolen. 


Kauan Suomeni pettua söi, 
almuja aneli teillä, 
muruja liikoja muukalaisen 
kerjäsi kyyneleillä. 


Mut kerran loppuvi kerjuu 
ja vieraan viiltävä herjuu, 
taas Suomen selkä nousta saa, 
tää kansa päänsä kohottaa, 
on tähkivä Väinön vilja, 
on kasvava Kalevan laiho, 
ja poistuva maasta on leivän puute 
ja vierahan viljan kaiho. 

Fi voimoa puutu pelto 
ja väkevä, musta on multa, 
kun taivas antavi sadetta vaan 


Ja Jumala armonpaistettaan 
on Suomenmaalle suova, 
sen nostava orahat aaltoamaan 
ja laihot laajat luova, 
ja soipa on sorea laulu 
yli peltojen mustan mullan — 
kyntäjille, kylväjille, 
kylmän vainion vakoajille. 


Mut tyyni on kansojen surma, 
ei myrsky, ei tuulispää. 
On aurinko toukojen turma, 
jos kauan kestävi kaunis sää. 
Poudan poika on velttous, 
tyynen tyttö on saasta, 
mut ukkonen ilmoja puhdistaa 
ja tappaa tauteja maasta. 


Ja idästä nouseva pilvi on 
ja kaakosta kamala lonka, 


mi taivahan lientävi 

myrskysäin 

ja jylisten rientävi 

Suomea päin 

mustana niinkuin muuri. 

Ja synkkä on yö 

ja ukkonen vyöryvi, salamat lyö 
ja maassa on murhe suuri. 


On meillä loihtu 
ja laulun lunnas 
ja kieli joustava, 
norja lie, 
siin” on noustava 
kukkakunnas, 
siin” on soihtu 
ja siin" on tie. 


Ja jälkeen yön ja ukkosen 
— taas taivas seijastuu 
ja helmaan Suomen järvien 
jo riemua soi pyhä syntymämaa, 
runo Suomen vuossadan raikahtaa, 
ja kautta kumpujen, vuorten 
helavalkeat leimuaa! 1896. 


Kun kello seisoo — 


105 kansa on kuin kaupunki, 
min torninkello seisovi, 
ja aikaa kysymähän niin 
nyt kaikki juoksee naapuriin. 


Ja toisen kello edistää 
ja toisen jälkeen ihan jää 
ja kaikki toimet nurin käy, 
kun ajan johtajaa ei näy. 


Jos tääll' ois mies, jos yksikin, 
niin itse nousis tornihin 
ja neron oikeudella hän 
sen kellon vetäis käymähän. 


Ja virkkais: »Näin on aika maan!» 
Ja oman päänsä mukaan vaan 

hän ajan kellon asettais — 
ja kaikki uskoa sen sais! 


Mut mies se viipyy, viipyy vaan, 
ja yhä seisoo kello maan 
ja kaikki toimet nurin käy, 
kun ajan johtajaa ei näy. 
1896. 


Nuorten usko. 


Niin unta, että oli suuri maa, 
mi päivän alla aaltos vainioina 
ja nurmet nuoret taivaanrannan taa 
ne kukki kunnahina, laaksoloina. 


Näin unta, että virroin vaahtosuin 
maan kaiken halki kaikui kevään valta 
ja virran vieret tuoksui tuomipuin 
ja savut armaat nousi puiden alta. 


Näin unta, että rauhanmajoissaan 
siell” asui suuri, suora, ylväs kansa, 
niin kuulu kunniastaan, tarmostaan 
ja vapaa, terve, täysi tavoiltansa. 


Sen kansan aatos tulta salamoi, 
sen tunne tuoksui suvisaamun lailla, 


23 


mut kiurun lempenä sen kieli soi 
ja mieli päilyi niinkuin kaste mailla. 


Ja maassa siinä laulu sääsi lain 
ja taito hallitsi ja tieto johti 
ja tuomioita jakoi tunto vain 
ja sääli syytöksien ponnet pohti. 


Ja ihmissarvo oli usko maan 
ja oma sydän oli kirkko kunkin 
ja Luoja oli luodun hyve vaan 
ja työt ne rukoili, ei messut munkin. 


Näin unta, että oli suuri maa 
ja maata suurta asui suuri kansa. 
Se maa se oli niinkuin Suomenmaa, 
sen kansan nimi soi kuin Suomen kansa. 


Näin unta, että päältä tämän maan 
nous maailmalle uuden aamun rusko; 
. Sen sinne nuoret nosti voimallaan — 


ja nuorten voima oli nuorten usko. 
1896. 


Esisuomalaisia kuvia. 


1. 
Nimetön niemi. 


Kerran illalla Kalevan kansa 
saapui niemehen nimettömään, 
matkan vaikean vaivoistansa 
yöpyi rannalle lepäjämään, 
sytytti savunsa saarelmalle, 
tulensa niemyen nenähän toi, 
levitti lehviä kuusten alle, 
louhten lomahan majansa loi. 


Vaan kun aamulla päivyt koitti 
valaen vesille kultiaan, 
kummun kuusessa peippo soitti, 
kukahti käkönen oksallaan, 
silloinpa heraksi heltyi mielet, 

sulipa hymyhyn partasuut, 
silloin helkähti sydänten kielet, 
humahti laaksojen laulupuut. 


Juuri kaivaten maata moista 
lähteneet oli kulkemaan 
tuolta he Aasian alkukoista, 
otava, aurinko oppainaan: 
maata kaivaten, kussa senki 
luonto luontoa omaa ois, 
kussa Kalevan heimon henki 
korven honkien humussa sois. 


Kohta tietäjä lyylin laittoi, 
saneli pyhäksi salmen suun, 
kummun kuusesta oksat taittoi, 
julisti vuorella jumalan puun, 
lepikön aitasi hiiden haaksi, 
asuma-ahoksi vainajain, 
nimitti niemyen Suomenmaaksi 
Ukolle uhreja teurastain. 


Näinp' on riemulla Kalevan kansa 
tuhanten järvien maahan jäi, 

aneli onnea Ahdiltansa, 

palui palkkoja metsältäi, 
saarten salmihin verkot heitti, 
syvälle korpehen vipunsa vei, 
paaden kourussa kalansa keitti, 
kaupin tuntenut kaluja ei. 


Vaan kun iltasin kumpuloilla 
päivän laskua katseltiin 
taikka erässä nuotioilla 
otavan sarvia outeltiin, 
silloinpa helisi kannelkielet, 
kautta kumpujen soitot soi, 
silloin sankarit vakaamielet 
sormet sormien lomihin loi. 


Silloin loihtuja, laulelmoita 
partahuulilta humisi vaan, 
alkusyntyjä syviä noita, 
peruja kansojen kehtomaan, 
Vipusen virsiä, satuja Sammon, 
lovessa-käyntejä loihtijain, 
kuvia kummia Kalman kammon, 
ituja Tuonelan tutkelmain. 


27 


Luonnon lapsena kasvoi kansa, 
nukkui honkien huountaan, 
uneksi uudesta onnestansa, 
heräsi aaltojen loiskinaan: 
huuhtia raaten, kaskia kaaten 
voimoa elämän nisistä joi, 
metsän Mielikin povella maaten 
luonnon luottehet kuulla voi. 


Siellä, suojana hongan juuri 
taivon tähtöset päällä pään, 
kasvoi Suomen sukuni suuri, 
yleni henki heimon tään. 
Kuuhut kulki taivahalla 
kuusten lomitse kurkistain, 
kansa kasusi kuusten alla, 
poimi hetkien helyjä vain. 


D 
SuursSuomi. 


Koittipa vihdoin Väinämön aika, 
Suomeni. sankari-aika, 
tietojen, taitojen, taikojen aika, 

laulujen, urhojen aika, 

jolloin suur" oli Suomen valta, 
laaja laulun ja soiton maa, 
Vienan päältä ja Valdain alta 
Suvannon suurten vetten taa, 
jolloin Suomeni kansa sorja 
ollut ei lännen, ei kaakon orja, 
jolloin Kalevan kalpa löi 

ja leimusi tietäjän taika. 


Kauas valliten merta kahta 
Perman purret kulki, 
kauas kaartaen Pohjanlahta 
Kainuu satamat sulki, 
loitos Karjalan kannel kaikui, 
kauas kantoi Jäämin jous, 
Taara-huutoja rannat raikui, 
missä Yösalon purret sous: 
silloin suur' oli Suomen kansa, 
Suomen leijona voimassansa, 
silloin heimoni kunniaa 
koko Pohjola julisti julki. 


Josp' ois astunut silloin miesi, 
kansani yhtehen tuonut; 

temmannut miekkasi, rastinut tiesi, 
valtasi vaajat luonut! 

Josp' ois Väinämö harmaapäinen 
silloin tarttunut valtikkaan 

taikka lähtenyt Lemminkäinen 
sukunsa suurena kulkemaan, 
noussut heimonsa herttuaksi, 
veljeskansojen kaitsijaksi, 


sen an 


torvien soida suonut! 


Vaan ei kutsua kuullut kansa, 
kaikunut torven tahti, 
Väinämö soitteli kanneltansa, 
impiä ajeli Ahti, 
eip* on astunut silloin miestä 
Suomen onnea ohjaamaan, 
kansa ei tietänyt Kalevan tiestä, 
veli ei tuntenut veikkoaan: 
Perman rannalle Norja nousi, 
Väinän virtoja vieras sousi, 
Kainuun hautasi kansojen yö — 
vaipui heimoni mahti. 

Si 
Ukon juhla. 
Tullut oli koolle kansa tuomaan toukouhres 

jaan 

vetten, vaarain partahilta kautta suuren Suomenz 
maan, 

tullut oli nuori, vanha vakkojansa tuoma: 
han, 

pyhän Päivävuoren päällä Ukon maljan juo: 
mahan. 


Tuolla tammipuiden alla urhot vanhat ta- 
rinoi, 
täällä kummun tanterella nuori kansa kar: 
keloi, 
siellä istui Ilmariset, haastoi Väinöt harma: 
hat, 
täällä leikki Lemminkäiset, astui Ainot arma- 


hat. 


Vaan kun vaati heimon herra, kansa Ukon 
maljan joi. 
Vanhat haastoi harvaksensa, nuori kansa kKarz 
keloi. 

Käkö kukkui kultarinta, tammet haastoi hil- 
jakseen, 

meri aaltos vaaran alla, päivä paistoi päällä 
veen... 


Silloin nousi outo purje ulkozulapalta, 
laiva kohti Suomen saarta laski lännen alta, 
urhot tuota ensin luuli allin ampujaksi, 
naiset kaupin haahdeksi ja saksan haljakaksi. 


Katsottihin, kaivattihin, niin jo nousi toiz 
nen, 

nousi kolmas, nousi neljäs purje yhdenmois 
nen, 

vaan kun koko taivon ranta välkkyi valz 

kealta, 

silloin ties he vainolaisen tulleen lännen 

) alta. 


Silloin vanha vaiti jäi ja lakkas laulu nuoren, 
kotihinsa kansa riensi päältä Päivävuoren, 
kohta joka kukkulalta vainoliekit nousi, 
kautta suurten Suomen vetten sotapurret sousi. 

Saapui kansa Auran suulle, poikki Pohjan 
tiestä, 
saapui sata jousikättä, tuhat miekkamiestä, 
mutta taakse taistokentän, Päivän kukkulalle, 
nousi Suomen suuret noidat suurten puiden 
alle. 


saattoi luokse lännen laivat taivon rantehilta, 
nousi Ruotsi rantamalle, nousi rautarinnoin, 
läksi länsi taistelohon, länsi uskonzinnoin. 


Jop' on jouset jännittyi ja suihki sulkanuolet, 
päivä peittyi vasamoihin, yöhön Pohjan puolet: 
Lappi laaja katsomahan kaaloi tuota kummaa, 
Turja kaikki kammostui jo talven yötä tummaa. 


Iski mies jo miestä, miekka vasten miek- 


kaa, 

kalskui kalpa, raikui rauta, huuhtoi hurme 
hiekkaa, 

silloin valkes Pohjan yö jo säilän säihkyn: 
nästä, 


revontulten roihun näki Lappi etelästä. 

Vaan ei miekoin, miehin yksin sotaa käyty 
siellä, 
käytiin sotaa sanalla ja miettehellä, miellä, 
taidon kalvat tahkottiin ja tiedon linnat luo: 
tiin, 
kansanhengen kaikki voimat taistelohon tuo-: 
tiin. 


Tuolta takaa tapparoiden tammikummul: 
tansa 
lauloi Suomen suuret noidat tenholaulujansa, 
lauloi pillat piilostaan ja turmat Tuonelastaan, 
Turjan tuulet, Hornan henget vainolaista 
vastaan. 


Mutta taiston tuollapuolen loisti lännen 
valta, 
välkkyi suuri kultaristi vaahderkunnahalta, 
siellä helkkyi helmivyöt ja Herran kuvat 
kulki — 


siellä munkit Henrik piispan piirihinsä sulki. 


Aina jatkui leikki julma, miesten leppä juoksi, 
rynnättihin, väistyttihin, vaihtui luode, vuoksi. 
N 3 

Harveta jo Ruotsin joukot alkoi sieltä täältä — 
silloin nousi outo lieska Päivävaaran päältä. 


Kuinka lie se syttynytkin? Liekö loihtijalta 
kipunainen kirvonnutkin tulustaulan alta, 
vaiko — niinkuin kansa kertoo kirkon legenz: 

dasta — 
Ukon uhripuuhun iski liekki taivahasta. 


Kuinka lie! Mut kauhu valtas Suomen 
miesten mielet, 
kun he huomas vaaran päältä tuimat tulen 


kielet, 
kauhu hiipi kalvan päihin, tunki miesten 
* tarmoon;: 


toiset pyrki pakohon ja toiset turvas armoon. 


Näinpä loppui taisto suuri, taisto Väinön 
taian, 
näinpä päättyi päivä armas, päivä Väinön 
alan. 
Eikä soihtu sammunut viel ollut iltaruskon, 
kun jo Suomi Kupittaalla otti uuden uskon. 
1896. 


Legenda. 


Kun Herra ynnä Pyhä Pietari 
ne merta, maata muinoin matkasi, 
niin kerrotaan, he kesäzillan tullen 
myös saivat Suomenmaalle siunatullen. 


He alle istahtivat koivupuun, 
mi kasvoi kaltahalla salmensuun, 
ja tavan mukaan pikku toraan jälleen 
he joutuivat. Sen Pietar' alkoi tälleen: 


»Oi Herra, mille maalle jouduttiin! 
Mi kansa, köykkyselkä, köyhä niin! 
Maa karu, kallioinen, pellot pienet, 
ei muuta hedelmää kuin marjat, sienet!» 


36 


Mut Herra hiljakseen vain hymyili: 
»Voi olla, maa on karu, kylmäki, 
ja vilja kasvaa voisi vikkelämmin, 
mut kansa, sen on sydän kaunis, lämmin». 


Näin lausui Herra hymyi hiljakseen. 
Ja katso! Kumma hohde peitti veen, 
suo kuivi, korpi kaatui, metsä aukes 
ja vainioilta roudan valta raukes. 


Pois Herra kulki kanssa Pietarin. 
Mut kerrotaan: kun illoin kesäisin 


viel" liikkuis Herran hymy vetten päällä. 
1897. 


Taiteemme. 


Olkohon taiteemme niinkuin tammi, 
tuuhealehtinen, lempeä puu, 
olkohon niinkuin kartanon koivu, 
varjoisa, vilpas, juurella jonka 
maamiehen murheet unhottuu. 


Olkohon taiteemme niinkuin meri, 
syvä, mut päilyvä pinnaltaan, 
olkohon niinkuin kunnahan lähde, 
vuoresta tullut, vuoresta viepä, 
kantava laaksohon kauneuttaan. 


Olkohon taiteemme niinkuin taivas, 
siintävä, soiluva, tähtinen, sees, 
olkohon niinkuin nouseva päivä 
metsien päällä, järvien päällä, 


kun sinä kaiutat kantelees! 
1897. 


Ajan vanki. 


Viel' onko se ruoho vihreää 
mun koppini ulkopuolla, 
oi, vieläkö lainehet sinertää 
ja vieläkö lintuset visertää 
kuin ennen, kun lauloin tuolla? — 
Tuo, ihmiset oi, mulle virkkakaa! 


Viel” onko se elämä ennallaan 
mun koppini ulkopuolla, 
viel" onko se elossa onni maan, 
sitä vieläkö ihmiset ajaa vaan 
kuin ennen, kun ajelin tuolla? — 
Tuo, ihmiset oi, mulle virkkakaa! 


Viel” ovatko nuoret ne nuoria 
mun koppini ulkopuolla 


ja vieläkö maass' on vuoria 

ja tahtooko vielä ne taistella 

kuin ennen, kun taistelin tuolla? — 
Tuo, ihmiset oi, mulle virkkakaa! 


Ne vieläkö uskovat, toivoivat 
mun koppini ulkopuolla 
ja vieläkö elää unelmat 
ja vieläkö liput ne liehuvat 
kuin ennen, kun uneksin tuolla? — 
Tuo, ihmiset oi, mulle virkkakaa! 


Kaikk' onhän se kaunista, kauniimpaa, 
kuin ennen ulkona tuolla? 
Ja vangin tyrmä se valkeaa 
ja siintää taivas ja kukkii maa 
mun koppini sisäpuolla — 
ja vangin kantelo kajahtaa. 


Soi, helise, kantelo vapauden, 
soi heille ulkona tuolla, 
punat nosta poskihin nuorien, 
sytä uskoa sankarisydänten 
unen kaunihin eestä kuolla — 
jos kaikki vielä on ennallaan. 


Mut miksi on kaikki niin hiljaisaa 
mun koppini ulkopuolla? 
Miks kuule en orhien hirnuntaa? 
Vai oliko kaikki se unta vaan? 
Niin aika on vangin kuolla — 

ja vaieta vangin kanteleen. 


1897. 


Me kasvamme. 


Me kasvamme kansana, nuorina, 
sen vahteina seisten 
suorina, 
me kylvämme haavehin kummut ja haat, 
valon miekoilla valkaisten Väinölän maat — 
tule, Väinö, niin porteista peisten 
läpi lehtojes astua saat. 


Me kasvamme Kalevan juuresta, 
me laulamme maasta 
suuresta, 
sen kutsuen kuulujen kunniaan 
ajan puhtaamman puolesta taistelemaan, 
että peittäis ei petos, saasta 
ikilaaksoja laulujen maan. 

Me voitamme miekoin ja kantelein, 
me kiistaamme taiteen 
tanterein, 
ja tulkohon talvet ne tuiskuin ja jäin, 
me seisomme vastassa seppelepäin, 
me aitaamme kauneuden kaiteen 
tuhatjärvien turvaksi näin. 


Me olemme pikkunen kansa vaan, 
meit” tenhota ei saa 
ansa maan, 
ei kullat, ei valtojen vaunut nuo, 
on meidän vain taivahan vahvuus tuo, 
min kiitosta kiuruset veisaa, 
min armoa ves'sade suo. 


Me seisomme yksin päällä maan, 
meill" on tämä ranta 
täällä vaan, 
jos meidän ei suuresti silmämme nää, 
sydän kuumasti lyö, äly välky kuin jää, 
me vyörymme niinkuin santa, 
kun saapuvi myrskyjen sää. 

Meill” onhan niin paljon yhteistä. 
Miks riidellä oraan 
lyhteistä? 
Tää aika on armoton, aatteheton. 
Kuka tietää, ken laihomme leikkaava on? 
Mut sortua saa ne ei soraan, 
ei raakuuden rauniohon! 


1898. 


Gladstonen haudalla. 


Kansat muut jo muistostansa haudan oli 

heittäneet, 

seppeleillä, kukkavöillä kummun pyhän 
peittäneet, 

jonka liki liikkui henki vuosisadan san: 
karin, 

heikon turva, pöyhkän pelko, vastuun aate 
ankarin. 


Oli viikot vierinehet, kulkenehet kesä: 


kuut, 

omiss? arkiaskareissaan taasen toimi kansat 
muut, 

liian kauan olikin jo peijaat pitkät kes= 
täneet, 


ihanteilla ikuisilla elämätä estäneet. 

Kukin tarttui tarvistöihin. Aika kulki kul- 
kuaan. 

Mikä tuumi tullejansa, kuka kauppaliittojaan. 

Mutta taivaan rantehilla meri jyskää, salamoi, 

siellä ajan sankarille suuret kuolinkellot soi. 


Siellä aallot miestä ahmaa, tykit tulta tuisz 
kuttaa, 
siellä surman suuret henget punahunnuin 
huiskuttaa, 
siellä voittaa voima yksin, voita aate, armo ei — 
siellä saalis taattu, tietty myös on korppi: 
kotkillei. 


Haiskahtaa jo raadon haju. Herää hukat 
hiipimään. 
Hurme lämmin löyhkähtääpi, korpit koittaa 
siipiään, 
liikahtaa jo laivalinnat, asepajat paukahtaa, 
kiurunkielin, korpinmielin koht on koko 
mannermaa. 


Silloin, katso, pohjan päältä haaksi merta 
halkoilee, 
kokan kääten koillisesta pursi pieni palkoilee, 

juoksee kautta Juutinrauman, saapuu saareen 
Brittien, 

astuu rantaan aimo ukko, tuoden Suomen 
seppelen. 


Ja hän haastaa, halliparta: »Kaaduit, saaren 
suora puu! 
Sua muistellessa multa murheet pienet unhotz 
tuu, 
haihtuu kotihuolet enkä tässä muista muuta kuin 
Sankarin, mi vapautta täytti töin ja saarnas suin. 


Saarnas sanaa ihmisyyden, puhui puolta 
heikkojen, 
uskoi elinsunelmahan kaikkein pienten kan: 
sojen, 
joille niinkuin jokaiselle kaikuu käsky Jumalan: 
kasva, kartu, marjat omat kanna iloks maa? 
ilman! 


Vapahasti taivaan tuulet hongikoissa hohisee, 
vapahasti valtamerten aallot aavat kohisee, 
vapahasti lintu laulaa, nurmi nousee, lehto soi — 
ihminenkö yksin ilman vapautta nousta voi? 

Näin sa kysyit, jalo vanhus. Siitä sua kii- 

tämme, 

siitä sua seppelöimme, kaikki pienet kansat 
me. 

Mutta parhaan kiitoksemme tuomme sulle 
toimin, töin, 

tuomme tietein, tuomme taitein, tuomme lau- 
lun laaker'vöin.» 


Noin hän haastoi, aimo airut. Ihan niinkuin 
itsestään 
toki siirtyi urhon sielu, maahan pieneen kään: ' 
tyi pää, 
näkyi pilvi pohjan päällä, uhkas Ukko yllä 
veen, 
ja hän hiljaa kädet risti vielä viime rukouk- 
seen: 


»Herra, suojaa Suomen rauha! Pilvet musz 
tat kulkevat, 
oudot, synkät aavistukset miesten mielen sulz- 
kevat. 
Mutta Suomen kansa turvaa turvahansa entiz 
seen, 
sanaan Suuriruhtinaansa, lakihin ja oikeuteen. 

Luoja, kaitse Suomen lukko! Aik' on paha, 

levoton. 

Vaakalintuin liidellessä pääskyn onni pesäss' 
on. 

Vaan jos vaaran tullen vaatii valtaistuin, kotiz 

lies, 

varmaan silloin vankkumatta seisoo joka Suo- 

men mies.» 


Kyynel kirkas silmän kasti. Ukko pyyhe: 
: käs kyyneleen, 
lykkäs purren lainehille, läksi kotimatkalleen. 
Vaikka aallot miestä ahmaa, vaikka mylvii 
myrskysää, 
rauhallisna Suomen heimo suurta merta vii- 
lettää. 


1898. 


Päivän poika. 


Oi, kuulkatte, kuinka se sykkäilee 
tämä maa ja sen musta multa! 
Oi, kuulkatte ääntä, mi kuiskailee 
joka pellolta perkatulta! 
Se ääni on suuri ja kaunis ja pyhä, 
se ääni on kansamme kalleus. yhä, 
se kutsuvi työhön ja taistelohon 
ja kauan jo kutsunut on. 


Se on kansamme voima, mi kaikki voi, 
kun suru oli leipänä Suomen, 
se on kansamme henki, mi kaikki loi, 
kun luotihin Suomen huomen; 
se liikkuvi laineilla tuhanten vetten, 
se kaikuvi kielistä kanteletten, 
se lehdossa helkkää, se laaksossa soi, 
sitä laps emon maidossa joi. 

Se hetkeksi kohota pinnalta maan 
voi kylmiä ilmoja pakoon, 
mut siellä se voimia kokoo vaan 
ja siellä se kasvaa ja sakoo, 
ja kun sen on aika, se Ukkona soipi, 
myös sateena, tuulena tulla se voipi 
ja lakaista laaksot ja virrat ja maan. 
Koska, koska sen nähdä ma saan? 


Koska saan minä nähdä Suomeni tään 
yheks, suureksi yhdistäyvän? 
Koska uskonsa voimalla nuorten ma nään 
ajan aaltoja astuen käyvän? 
Koska nään minä nousevan kansani rinnan, 
lapset yhdessä leikkivän töllin ja linnan, 
koska nään minä saapuvan sankarin sen, 
jota hengessä haaveilen? 


Kun tyhmyys ja raakuus raukaisi maan, 
niin häntä, häntä ma uvotin, 
ja unelmat muut jos ne murtui vaan, 
niin häneen, häneen ma luotin, 
olen uottanut häntä ma päivää ja yötä, 
ja paljon niin ollut jo hällä ois työtä, 
mut häntä uskon ja haaveilen 
ja lakkaa laulamast' en. 


Mut viikot ne vierii ja vuodet ne käy, 
yhä kaikki on ennallansa. 
Yhä ei minun unteni urhoa näy 
ja mieroa kerjää kansa. 
Missä viivyt sa mies? Vai oisko se unta, 
vai oisko se mennehen talvista lunta, 
kun uskon ma Suomeni suuruuteen 
ja sen kuntoon, kantelehen? 


Fi, ei! Mulla on joku rinnassain, 
siell" on eräs ääni, mi puhuu, 
se uni ett'ei ole unta ain, 
vaan kerran se huutaa ja huhuu, 
minä tunnen sen suonissa, lihassa ja luissa, 
minä kuulen sen tuulessa, ilmassa, puissa, 
näen silmissä nuorten sen liekehtivän: 
Hän on saapuva, sankari hän! 


Hänen nimens' on päivä ja kansan koi 
ja hän Suomemme suureksi nostaa, 
hän maammonsa mahlat palkita voi 
ja taattonsa kohlut kostaa. 
Hän saapuva on kuni Väinämö uusi, 
sen laulun on kuuleva koivu ja kuusi 
ja Vellamon neiet ja metsä ja maa 
yli aaltojen, aikojen taa. 

Mitä meistä! Me kaikki soitamme 
vain kannelta katajaista. 
Se taide, joka ei hymyile, 
se ei ole taivahaista. 
Hän soittonsa koivusta soreasta vuolee, 
hän riemuiten elää ja riemuiten kuolee, 
häntä kantavi kämmenin kansa ja maa, 
hän kukkia antaa ja saa. 


Tämä aika on aikoja etsinnän. 
ja aikoja valmistuksen, 
mut suurena, silloin kun saapuvi hän, 
lyö hetki sen lupauksen, 
mihin luotamme kuin ois se taivahan Herran, 
kun tänne hän kansamme johdatti kerran 
läpi myrskyjen, tundrojen, tuulien 
tuhatjärvien rannoillen. 


Oi, kuulkatte, kuinka se sykkäilee 
tämä maa ja sen musta multa! 
Oi, kuulkatte ääntä, mi kuiskailee 
joka pellolta perkatulta! 
Oi, nähkää sen kukkivat kummut ja saaret, 
sen aalloissa siintävän taivahan kaaret 
ja vierivät virrat ja vehreä maa — 
oi, nähkätte syntymämaa! 


53 


Se kansa, mi tänne ohjattiin, 
se ei ole hukkahan luotu, 
se kansa luotu on suurempiin, 
kelle kerran on maa tämä suotu; 
se luotihin kansaksi kantelon, laulun, 
ikikansaksi kauneuden, taltan ja taulun, 
ja kansaksi nousevan taitehen sen, 
jonka kuulemme kuiskehen. 


Vuossata on jällehen vierähtänyt 
ja meriltä uusilta tuulee. 
Käy ajassa uusia aatteita nyt, 
ja kellä on korvat, se kuulee, 
se kuulevi puissa mahlojen juoksun, 
se tuntevi ilmassa ihanan tuoksun, 
mi kevättä kertoo ja ennustaa — 
oi, kuuntele syntymämaa! 


Oi, kuuntele korvin avoimin 
ja aattele täysin aattein, 
oi, pukeu paitoihin puhtaihin 
ja valmistu juhlavaattein! 
Sun: koittava, kansa, on sunnuntaisi — 
ja koittaa kyllä se kohta jo saisi, 
olet tarpeheks kyynelin kylpenyt. 
Hymyhuulinen olkosi nyt! 

Luo silmäsi laajalti ympäri maan, 
katso kauaksi länttä ja itää: 
maa vaiti on, vartovi sankariaan, 
aika seisoo ja lippua pitää. 
Ken tohtivi temmata vuossadan vaatteen? 
Ken tohtivi nostaa. nousevan aatteen 
ja korkeella kantaa ja lennättää? 
Nouse, Suomeni! Pystyhyn pää! 


Nouse, Suomeni, suurena, rynnistäin, 
nouse vaaroilta, vaarojen alta, 
nouse rannoilta järvien siintäväin, 
sinä sinisten toivojen valta! 
Luo päältäsi pienten riitojen riehu 
ja kasva ja kansojen lippuna liehu 
ja näytä, mit' täällä pienikin voi, 
kun suurta se unelmoi! 


Näe unta kansojen keväästä 
ja vapaudesta, mi koittaa, 
näe unta uusista hyveistä 
ja ihmistyöstä, mi voittaa, 
näe unta, ett' tieto on voima ja pyhä, 
mut voimankin yllä on rakkaus yhä 
ja valo on valta, mi velvoittaa — 
näe unia suuria, maa! 

Eri lahjoja meille Luojamme soi, 
kuka paljon sai, kuka vähän, 
mut yhtä lahjakas olla voi 
kukin toistansa lempimähän. 
Ja muita jos enemp' on yhdelle suotu, 
se yksi muiden on suojaksi luotu 
ja avuksi veljien heikompain. 
Ole hyvä, oi kansani, ain! 


Ole hyvä! Älä vastahan ärjäise, 
kun orpo pirttihis astuu! 
Ole hyvä! Ja hymyllä lohduta se, 
kenen silmät kyynelin kastuu! 
Ei leivästä yksin vaimene suru, 
vaan antaos rikkaasta riemustas muru, 
vie joukkohon lastesi leikkiväin! 
Oman onnesi kartutat näin. 


Se ilo, mi kasvavi murheesta, 
se yksin on oikea täällä, 
ja ethän, kansani kallis sa, 
ole kulkenut kukkien päällä, 
mut niin jos sa kestät onnesi uuden 
kuin kestit sa tuskan ja onnettomuuden, 
niin olet sa kansa, mi kaikki voi. 
Älä horju, Suomeni oi! 1898. 


Uudenvuoden iltana v. 1898. 


Ja impyet sukivat suortuviaan 
yön istuen peilien eessä 
ja vartovat vaan, 
uus vuosi kons' ajavi orhillaan 
ja millainen mies on reessä. 


' Taas kirkonkellot kaikuu kaikkialla 
ja kuuset palaa 

ja siskot yhtyvät kuusten alla. 

Nyt juhla maassa on, nyt lepää kansa 
ja tinakauhoin 

jo lapset valaa, 

mit? tuova vuosi on tullessansa. 


Ne valavat onnea vanhemmille, 
ne uskovat uutta vuotta, 

ja lasten leikkiä katsomahan 

jo vanhatkin siirtyvät suotta: 

kas, linnoja, torneja korkeita, 
tinakeihästä, kilpeä, miekkaa, 

kas, tuossahan laiva jo laineita käy, 
tääll' orhi jo polkevi hiekkaa. 


Mut maa on synkkä ja yö on musta, 
ei kangastusta, 
ei valon välkettä taivahalla. 


Nuorin lapsi kehdossaan 
nukkuu unta ihanaa, , 
äitikulta kurkistaa, 
viittaa isää katsomaan, 
isä hymyy, äiti myös. 
Lapsi, lauha olkoon yös! 
Ensi uunnavuonnasi 
ollos kahta vankempi. 


Mut maa on synkkä ja yö on musta, 
ei kangastusta, 
ei valon välkettä taivahalla. 
On nuoret vaiti ja vanhat heikot 

ja kaikkialla, 
oi veikot, veikot, 
vain tarmon puutetta, taantumusta. 


Kun paras poljetaan ja tuhmuus ilkkuu 
ja Väinön kansa 
kun hehkuu himoistaan, ei innostansa, 
kun veitset, kahvelit maassa kilkkuu 
ja ruostuu miekat — 
niin mistä laulaisi lauluniekat? 


Oi, Suomen immet, uottakaa 
te itsellenne miestä, 
mi voisi maata vallita 
ja pikku riidat piestä, 
jost? oisi miestä maallekin 
ja Suomellensa suurta — 
oi, Suomen immet, uottakaa 
te miestä Väinön juurta! 


Oi, Suomen äidit, soutakaa 
te meille sodan lasta, 
niin ylvästä, niin ylpeää, 
niin voitonsvoimakasta, 

mi säilän terän tempoais 
ja nuorten lipun nostais — 
01, Suomen äidit, soutakaa 
te lasta, joka kostais! 


Oi, Suomen lapset, valakaa 
te vanhemmille usko, 
ett? takaa tinakeihästen 
käy teräksisten rusko, 
päiv' että päättyy häpeän, 
uus alkaa aika kerran — 
oi, Suomen lapset, valakaa 
te meihin vaajat Herran! 


Mut maa on synkkä ja yö on musta, 
ei kangastusta, 
ei valon välkettä taivahalla. 





II 


Helmikuun manifesti 





Helsinki sumussa. 


Sumu Suomenlahden päältä hiipii, 
peittää kaupungin ja kadut, kirkot, 
ilma myrkyllinen maata myöten 
kulkee, vierii, suun ja keuhkot sulkee, 
kansa astuu katuvieriänsä, 
astuu hiljalleen ja hiljaa kuiskii: 
tullut turman on ja taudin aika. 


Yhä paisuu paksut myrkkypilvet, 
rintaa outo paino ahdistaapi, 
usmaan uppos Nikolain jo kirkko, 
sumu Säätytalon ukset sulki, 
harja uljas Ritarhuoneen peittyi, 
Senaatinkin seinät harmenevat, 
Yliopisto vain yksin enää 
sekä Suomen pankki paikoillaan on. 

Eipäs] Onpa muutakin! Kas, vielä 
patsas seisoo Aleksander toisen, 
seisoo sumun kesken keisar-vainaa 
kansan lempimänä, kaipaamana. 

Katso, oikeuden jalopeuran 

silmä kirkas sumun halki säihkyy, 
vielä leyhyy rauhan palmulehvä, 
lyyra helkkää sekä sirppi suihkii — 
kaikki Suomen, kaikki kansan eestä. 


Kansa astuu katuvieriänsä, 
astuu toivoen ja toivein kuiskii. 


Silloin torin halki askel kaikuu, 
askel marssivaisen asejoukon, 
tyyni, säännöllinen, raudanraskas, 
huudetaan: smirnaa! ja takit harmaat 
hetken häilähtää ja sumuun häipyy — 
sitten kaikki taas on ennallansa. 


Kansa äänetönnä tuijottaapi, 
peittyy patsas Aleksander toisen. 
17. 11. 99. 


Runoilija. 


Yli Suomen purjehti pilvet, 

- lumi verhosi joka puun. 
Yö selkes. Ja yhdeksästoista 
se yö oli helmikuun. 


Ja Pakkanen, Puhurin poika, 
läks jäisestä linnastaan, 
läks kädessä viikate käyrä, 
rautaruojuet jaloissaan. 


Ja kussa sen kolisi askel, 
siinä ihmiset heräsi, 
ja kussa sen viikate välkkyi, 
siinä toivehet nukahti. 

Läpi kylien, kaupunkienki 
kävi Puhurin poikasen tie, 
ja ollut ei tölliä maassa, 
jossa silloin ei väristy lie. 


Tuli tumman Tuonelan herra 
myös mökkihin laulajan 
ja laulaja silmänsä nosti: 
Mitä täältä sä tahdotkaan? 


Ei tääll' ole kukkia kevään, 
ei toukoja, toivojakaan, 
tääll” asuvi tuska ja nälkä 
ja kurjuus ja köyhyys vaan. 


Fi mull' ole äitiä, isää, 
ei armasta, ystävää, 
ja maa, jota lemmin ja lauloin, 
mua kiljuen kivittää. 


Tää kansa, min nostaa ma tahdoin 
maan valtojen mainesehen, 

mua polkevi, pilkkaa, tallaa — 
haa, vielä mä kärsisin sen. 


Mut katsele kansoa Suomen! 
Maassa laulun ja kanteleen, 
papit, piispat ohjia pitää, 
pikku bismarckit hallitsee! 


Ovat poissa jo vanhojen parhaat 
ja ne, jotka jälellä on, 
ne tomussa harmaassa seisoo 
jo hyllyillä museon. 


Ja nuoret, jotk' oli luotu 
ajan nousevan armeijaks, 
ne palkoista, arvoista haastaa, 
miss" yhtehen tulevi kaks. 


Haa; tumman Tuonelan herra! 
Yli käykösi Kalevan maan, 
lyö tomuksi linnat ja töllit, 
että säästy ei ainoakaan. 

Tää kansa ei viel' ole kypsä 
pää pystyssä käymähän, 
siks käydä sen köyryssä täytyy 
ja oppia ryömimähän. 


Vasta koska sen ylitse kulkee 
sotavaunut sortajien, 
se ehkä jällehen muistaa, 
mihin määräsi Jumala sen. 


Näin hurjana laulaja huusi, 
alas painoi hehkuvan pään. 
Mut Pakkanen seisoi ja hymyi 
vain hyisintä hymyään. 


Mitä odotat vielä sä täällä? 
Miks luotani lähde et? 
Niin syvältä syöntäni viiltää 
sun silmäsi tuikkehet. 


vain sanoa tahdoin ma sen: 

Tuo kaikki, jot' toivotit juuri, 
jo käynyt on totehen.» 


Hän irvisti ikeniänsä 
ja viittas vielä ja läks. 
Mut laulajan poski lensi 
niin kuoleman kelmeäks. 


Ja oli kuin ois omat tuskat 
nyt ollehet varjoja vaan, 
sana yksi nyt vaan salamoinut: 
Kaikk? edestä kansan ja maan! 


Ja veri se pilkattu, lyöty, 
se tallattu tomuhun, 
nyt hymninä suurena hyrskyi: 
Herra, suojaa maatani mun! 


Herra, suojaa kansoa Suomen, 
sen lakeja, lauluja sen! 
Herra, suojaa sen äitien kieltä 
ja mieltä sen lapsien! 

On orjuus kauhea vieras, 
se ei tule yksinään, 
sen jäljissä käy petos, vilppi, 
selän köyryys ja kumarrus pään. 


Sen jäljissä käy rikos, rutsa 
ja tuijotus toiveheton, 
sen jäljissä käy tuhat turmaa — 
Herra Suomea suojelkohon! 
1899. 


. Suomen laululinnut. 


Me laulamme laulua vapauden 
sulon Suomemme taivahalla, 
ja vaikka Suomi on suruinen 
ja kansa on kaipuun alla, 
me laulamme vaan, emme muuta me voi, 
miten raitis on metsän tuuli, 
miten rakas on taivahan vapaus, oi, 
ken kerran sen kuiskehet kuuli. 


Me olemme lintuja pieniä vaan, 
mut suustamme Jumala puhuu, 
Hän käskevi kansansa valvomaan, 
kun turmion huuhkajat huhuu, 
me lennämme, laulamme ilmoille, 
missä piilevi petturi, konna, 
mut sen maankuuluks me kiitämme, 
joka vaarass' on vankkumatonna. 

Me lennämme, laulamme ympäri maan, 
me lietsomme pyhää tulta, 
me istumme linnojen ikkunaan, 
joista kiiltävi päärlyt ja kulta, 
maan mahtavilta me kysymme näin: 
»Laps Suomen, sulla on kansa, 
sit? oletko vienyt sa päivään päin 
vai tallannut tuskassansa?» 


Me istumme vierelle opin tien, 
jota tietoviisahat astuu: 
»Muru anna, sen lohduks ma heille vien, 
joiden silmät nyt surusta kastuu.» 
Ja kyntäjän korvaan me kuiskimme: 
»Oi kynnä, oi ystävä, kynnä! 
On kuolohon tuomittu kansa se, 
jonk' aura on väsähtänynnä.» 


Mut kuullessa impyen huokaavan 
suvilehdossa, leppien alla, 
me laulamme laulumme vienoimman: 
»Oi, impynen leppien alla, 
miks huokaat? Sulla on tehtävä myös, 
kas, tuho on kansasi nieltä, 
tytär Suomen, nouse jo, suuri on työs, 
sytä sulhossas sankarin mieltä!» 

Ja nähdessä poikasen istuvan 
liki liikkuvan virran laineen, 
me laulamme laulumme uljaimman: 
»Oi, kauniit on laakerit maineen! 
Ovat sorjat ne umppuset unelmain, 
mut sorjemmat tekojen tertut. 
Käy, poikanen, poimi, ja haudallas ain 
on laulava kevään kertut.» 


Me veisaamme laulua vapauden, 

me Herran tahtoa teemme, 

ja soipa korvissa sortajien 

öin, päivin on säveleemme, 

se on ulvova niinkuin ukkonen, 
se on kasvava kansan voimin, 

ja kaikuva laulu on vapauden 

täällä kerran töin sekä toimin! 

1. 111. 99. 


Herran kansa. 


Me suomalaisia olemme 
ja suomalaisiks jäämme, 
ken muuta meiltä tahtovi, 
se erehtyypi suuresti, 
me Suomen tavat pidämme 
ja suomalaisen päämme. 


Nää tavat suomalaisen on: 
lain kuuliaisuus vankka, 
työ, tyyneys, Luojaan luottamus 
ja aina uusi uskallus, 
kun tulee tuulet kohtalon 
ja lankee sade rankka. 


Tää kansa Herran kansa on, 
on kansa kalliolla, 


75 


sill' onpi oma määränsä, 

tää kansa ei saa epäillä, 

vaan liitossaan kanss' auringon 
sen täytyy luja olla. 


On tähtiin kirjoitettu se: 
jos tämä kansa kaatuu, 
niin kaatuu portti pohjolan 
ja esivahti Europan, 
jää soittamatta kantele 
ja laulun mahti maatuu. 


Fi meidän töistä menneisyys, 
ei aikakirjat tiedä. 

Mit tehty täällä suurint' on, 
se tehtiin Suomen peltohon, 
ja senkin uhkas synkkä syys 
jo usein meiltä viedä. 


Mut kestävä on Suomen mies 
ja sitkeä sen selkä, 
ja harmaa vaikk' on pinta sen, 
niin sydän sill' on punainen 
ja punainen sen kotilies, 
ei pakkasta se pelkää. 

Me emme usko aseisiin 
ja emme kalvan kahvaan, 
me uskomme vain aurahan 
ja kahteen kovaan kourahan, 
me uskomme vain sydämiin 
ja valon työhön vahvaan. 


On kerran päivä koittava, 
kun Suomen suuruus tutaan, 
kun mitataan sen hurmehet 
ja luetaan sen kyynelet 
ja valtakuntain saleissa 
sen vuoksi kokoonnutaan. 


Ja kerran lintu laulava 
on Suomen akkunalla: 
»Oi laske, laske tupahan, 
ma tiedän viestin vienoimman, 
jo Jumalall' on kunnia 
ja rauha maailmalla.» 


Ja silloin Suomen enkeli 
on hymyilevä hiljaa, 
ja katso, musta multa se, 

min kastoi kansan kyynele 
nyt helmastansa kantavi 
vapauden kultaviljaa. 


Oi, kuulkaa, eikö Suomellein 
jo suihka rauhan siipi? 
Fi, ei se vain ol' tuulonen. 
Mut tullos, tuuli vapauden, 
niin lauluin, huiluin, kantelein 
sua Suomi tervehtiipi! 
5: III 99: 


ÄP horju. 


Ar horju, suora Suomen mies, 
isäisi polulta, 
on raskas kantaa orjan ies 
ja ruoskafkatkera. 


Et horjununna silloin sä, 
kun maassa sota soi, 
kun kylät seisoi kylminä 
ja hurme huppeloi. 


Vaan leivoit leivän pettuisen, 
kun loppui rukihit, 
ja koska puuttui aapinen, 
sen puuhun leikkasit. 

Fi kuollut kunto Suomenmaan — 
se oisko kuollut nyt, 
kun maa on vauras, valveillaan 
ja kansa herännyt? 


Fi koskaan! Sanat salamoi 
mökistä mökkihin: 
Se maa, min meille Herra soi 
on meille rakkahin. 


Se laki meille laatuisin, 
jonk' isät rakensi; 
se kieli meille kallehin, 
jonk' äiti opetti. 


Ja katso, kansa yhtyvi 
kuin vuori yhtehen: 
ken tästä päästä tahtovi, 
hän käyköön läpi sen! 
1899. 


Molok. 


Käy kauhun huudahdus halki maan: 


»Taas Molok vaativi uhrejaan!» 


Molok on herra, Molok on mahti, 
Molok on jumala Foinikian, 
raudasta rakettu, hehkuva-helma, 
suu suden, pää pedon kauhistavan, 
taas kita Molokin ähkyy ja aukee, 
taas sodan henget on hereillään, 
lapsia tänne, pientä ja suurta — 
Molok on, näättehän, nälissään! 


Ja äidit ne lastansa hellemmin 
sydäntuskassa sulkevat sylihin: 
»En antaa voi minä viimeistäni, 
jään onneton orvoksi, yksinäni!» 

Auta ei itku, auta ei parku, 
aika on Molokin armoton, 
taivas on outoja merkkejä täynnä, 
kuussa nyt kummia nähtynä on. 
Haa, miten korvessa huuhkaja huutaa, 
hyena hiipii ja shakaali käy! 
Tuokatte miestä ja neitoa nuorta — 
lapsiin nyt tyytyvän Molok ei näy! 


Näin kansamme miehuus kuoleutuu — 
oi suuri, oi suuri on Molokin suu! 


Ja rannoilla vaimojen valitus soi — 
mut vuorilta uusi jo koittavi koi. 


Kansamme voima, kansamme mahla 
näin sodan uuniinko uhrattais? 
Taivahan merkit, kuuhuen taiat, 
meiltäkö mehumme ahmia sais? 

Fi, tämä kansa on nuori ja norja, 
kuolla ei tahdo, kun elää se voi, 
ei olla herra ja ei olla orja, 
vapaa se olla vain tahtovi, oi! 

Ja huudot ne kulkee ja huudot ne käy, 
mut vielä ei vapauden aamua näy. 


Yhä Molokin yössä on kansa ja maa — 
— ja murhe se murtavi Foinikiaa! 
10. IV. 99. 


Myö kalliista henkesi! 


Myö kalliista henkesi, nuori mies, 
pian laantuvi elämän laine, 
yli vuorien ylhien käyköhön ties, 
missä kukkivi kunnia, maine! 
Kas, kotkat ne luotihin ilmojen teille 
ja alppien ruusut ne kukkivi meille — 

myö kalliista henkesi, nuori mies, 

iankaikkinen ei ole aine! 


Myö kallista henkesi. nuori mies, 
jos vaativi syntymämaasi, 
vain orjalle kova on kohtalon ies, 
siks seiso kuin myrskyssä paasi! 
Ja vaikkapa vihdoin sa sortuisitkin, 
niin sortuos säilien kärkiä pitkin — 

myö kalliista henkesi, nuori mies, 
hyvin kaadut, jos kalpa sun kaasi! 

Myö kalliista henkesi, nuori mies, 

kun kuolema ylläsi häilyy, 

kun ympäri suitsevi surman lies, 

vain pelkuri pettää ja säilyy! 

Kenties väkivalta on voittava kerta, 

mut totta täss' ensin on vuotava verta — 
myö kalliista henkesi, nuori mies, 

vain kerran sun päiväsi päilyy! 


1899. 


Kansa kalliolla. 


Tää kansa vakavanha on 
kuin kallio. 
Sen kalliolle Luoja loi, 
se elää ja se kuolla voi 
eest? esivallan, ruhtinaan 
ja isiensä maan. 


Tää kansa myrskyt seisovi 
kuin kallio. 
Sen onni vain on tyyni työ, 
se ennen pettuleipää syö 
maan vapaan, vaikka hallaisan, 
kuin vehnää vierahan. 


Tää kansa tunkee syvyyteen 
kuin kallio. 

Sill' on vain yksi, yksi maa 
tää kansa kieltään rakastaa 
ja lakejaan ja laulujaan 

ja isäin muistojaan. 


Tää kansa katsoo ylöspäin 
kuin kallio. 
Se pyrkii päivään, valohon, 
sen valta valtaa hengen on, 
ei valtaa tykkein tuiskuvain, 
ei miesten miljoonain. 


Tää kansa syntyi vapahaks 
kuin kallio. 
Se seisoo pohjan lumessa 
kuin valon rintavartia, 
se talvisöissä taistelee 
tai kaatuu paikalleen. 


Tää kansa voidaan musertaa 
kuin kallio. : 
Se voidaan pirstaks pilkkoa 
ja voittaa väkivoimalla, 
mut sentään juurta kallion 
sen pienin pirsta on. 
1899. 


Vapaa sana. 


Sen näön ijät kaiket muistan ma: 
Ylhäällä ikkunassa vanha herra, 
yö musta, katu täynnä kansoa. 


Pää päässä kiini siinä seisottiin 
ja tuijotettiin tummaan varjovyöhön, 
ei toistaan tunnettu, mut tunnettiin, 
yks veri kuinka virtas sydämiin, 
kun sanat kaunihit ne kaikui yöhön; 


»Voi paljon voima. Se voipi sortaa 
maat, kansat, kaupungit, kylät, puut, 
voi naiset raiskata, miehet murtaa 
ja tuskan huudoilta tuketa suut, 

mut viel ei syntynyt sitä miestä 

ja synny ei alla taivahan, 

ken ihmis-aatteen voi vangiks piestä, 
sen mailman valloista suurimman.» 


Kävi humaus kansassa kuin suuri tuuli, 
yön kauhu väistyi, orjan kahteet katkes 
ja toivo tuikahti kuin tulen patsas, 

mi kansat johdattaapi halki korven. 


Hänt' oli kohdannunna ruoskan isku, 
hänt? itseänsä painoi orjan ies. 


Siks näön ijät kaiket muistan ma: 
Ylhäällä parvekkeella vanha mies, 
"yö musta, katu täynnä kansoa. 


1899. 


III 


Ensimmäiset routavuodet 





Maamies, mahti Suomenmaan — 


Maamies mahti Suomenmaan, 
taas sun voimas tarvitaan. 
Suomessa on suuri hätä, 
kysytähän kyntäjätä. 


Suloinen on Suomenmaa, 
laulun maaksi lausutaan. 
Liekö kaunis myös sen kansa 
tarmoltansa, tavoiltansa? 


Torppari tai virkamies, 
sama meill' onikotilies, 
sama myöskin Suomen laki 
rengillä kuin herrallaki. 

Oppahamme oikeus, 
valkamamme vapaus, 
kukin askeleensa kaitkoon, 
kaikki tunnussanan taitkoon. 


Sodat suuret kestettiin, 
hallan eljet estettiin. 
Kestämmekö kerran vielä 
Ison vihan miehen miellä? 


1900. 


Laulu valon sodassa. 


Kuule nyt meitä 
ilmojen Ukko, 
aukaise eestä 
auringon lukko, 
päästäös päivä 
pilvien takaa, 
kussa se Louhen 
vankina makaa. 


Valoa me vaadimme 
emmekä muuta, 
siksi me kierrämme 
nyt Ukon puuta, 
siksi me laulamme 
laulua sodan, 
nostamme taivaalle 
tapparan odan. 

Meill” oli päivä: 
he meiltä sen peitti. 
Meill' oli kansa: 
he yöhön sen heitti. 
Meill" oli vapaus: 
Nyt meill' on orjuus. 
Meill oli autuus: 
nyt meill' on kurjuus. 


Meill' oli lapset 
siveät ja suorat, 
nyt meillä pauhaa 
hurtat ja huorat, 
kaikki jo katoo: 
kunnia, kunto, 
tarmo ja tavat 
ja oikeudentunto. 


Jos nyt et auta, 
niin hukka jo perii. 
Kuolla jos pakko on, 
kuolkamme veriin ! 
Eespäin veikkoset! 
Tapparat tanaan! 
Voimamme laulu 
ja luottamus sanaan. 


95 


Astuvi urhot, 
ukkonen jyskää, 
katso, jo Pohjolan 
portit ne ryskää, 
sortuvi, murtuvi, 
kaikuvi soitto, 
sankarit laulaa: 
päivän on voitto. 

1900. 


Eräänä uudenvuoden yönä. 


N uor' on maani, nuor' oon itse myöskin, 
varhain alkoi aamu kummallekin, 
näimme vuorten päältä päivännousun, 
nousimme ja kohti kiiruhdimme — 
vaan nyt sumu sankka päivän peittää. 


Toivoimme me totta elämältä, 
uneksimme uutta hengen aikaa, 
jolloin kauneus ois kansain usko, 
nauru naisten, laulu miesten miekka, 
sotaa käytäis, iskis innon tulet, 
jyräis vastatusten vakaumukset — 
vaan on väkivallan väärän aika. 

Liemme heränneetkin liian myöhään; 
ollut lie vain iltarusko, jonka 
vuorten päältä päivä meille näytti. 
Tullut yö on. Mennään maata, maani! 


1900 


Helsinki helmilöissä. 


Kuulkaa Luonnotarten kuiskausta, 
nähkää Suomen talven suuri taika! 


Koko Helsinki on helmilöissä, 
puistot kaikki kuurakaunehissa, 
kaasut palaa, sähkölamput loistaa, 
esplanaadi on kuin taikalinna, 
peikkoin palatsi ja vuoren hovi, 
kussa Hiiden neien häitä juodaan. 


Mutta kattoin yli sähköverkot 
mahtavina niinkuin maantiet käyvät, 
valkoisina, valon rautareitit, 
sakeoina, sanan ohjoajat, 

sillat sielujen ja ihmismielten, 
valistuksen suuret valtaväylät. 


Mistä tämä rikkaus ja tenho? 


Eilen vielä sumu maita peitti, 
puut ol' paljaat, kadut kauppaa varten, 
lyhdyt tuikkivat kuin tulitikut, 
sähkölangat, yli kattoin käyjät, 
venyi velttoina kuin riippumatot 
rantamilla kesäsiirtoloiden — 
mukavuuden, laiskuudenkin langat. 


Astun alla jumalaisen holvin, 
pääni päällä kuurahelmet helkkää, 
* helmet helkkää, runot kauniit kaikuu, 
tanssii talven immet ihanaiset; 
käyskelen ja kysyn itseltäni: 
Mistä tämä rikkaus ja tenho? 


Tytti tietä pitkin tepsuttaapi, 
valkea kuin vaahti myrskyn jälkeen, 
pysähtyy ja minuun kauan katsoo. 
Mitä minusta sa tahdot, tyttö? 

Kuiskaa tyttö tuskin kuuluvasti: 
»Olen Talvi, Suomen taikaneiti, 
tuntenethan minut vanhastaankin, 
loat peitän, saastat maahan kaivan, 
sumut kaikki kudon helmivöiksi, 
joilla koristan ma maani armaan 
odottamaan uutta kevättänsä; 
kautta oman rintas kammioiden 
usein unohduksena ma kuljen.» 


Vielä kerran mulle viittas tyttö, 
hälveni kuin uni heräävältä. 


Yksin seisoin keskell' esplanaadin, 
öinen Helsinki ol heräämässä, 
kahden puolin ihmiskarjat kulki, 
karjat sekä karjain kaitsijatkin, 
herrat heilui, vilkkui naiset nuoret, 
vaan ei valkeat kuin talven immet; 
silloin multa silmäkulma kostui, 
sanat nämä nousi huulilleni: 

Mitä taitaa pimeys tälle maalle? 
Ampukohot myrkkynuoliansa, 
nostakohot suosta suuret usmat, 
peittäköhöt taivaat talmallansa, 

laskiessaan Suomen laaksoloihin 
sentään helminä se sataa alas — 
laulun helminä ja hengen töinä. 


Kiitos unhoitus, sa Luojan lahja, 
kiitos sulle, Suomen suuri talvi! 


8.1. 01. 


Väinämöisen miekka. 


Vuoret ja järvet ja suuret virrat 
Kalevan kansoa halkoilevat. 
Yksipä sentään on yhteistä meille: 

On Väinämön kalpa 


kannella tyynen, talvisen taivaan. 
Merkki mun kansani muinaisen tarmon! 
Sulle ma laulan ja virteni kuulkoon 
vuoret ja järvet. 


Suuri on Suomessa laulajan valta. 
Sana on astala aattehien. 
En sitä vaihtaisi valtiaslinnaan, 

en keisarin kruunuun. 

Kieleni helkkyvä, hellä ja soipa, 
kirkas ja sorea Suomeni kiel'! 
Voitko sa jällehen ankara olla, 

urhojen kieli, 


aattehen urhojen, miettehen miesten? 
Voitko sa olla tappara tarmon, 
kahleitten murtaja, kansasi kostaja — 
Väinämön kalpa 


kannella tyynen, talvisen taivaan? 
Peljätty Pohjolan peikkojen kesken! 
Voitko sa myös alas astua sieltä, 
leimuta, lyödä? 


Silloin kun vaipuvi vapaus maasta, 
laki kun loppuu ja rikokset riehuu — 
nousetko silloin kuin Ukon myrsky 

vuorien yli? 


Näin minä lauloin. Hiljaisna uinui 
lumiset järvet ja virratkin. 
Mut uhaten taivahan kannella välkkyi 
Väinämön kalpa. 1901. 


Tahtoisin nähdä ma Kartagon 
naisen. 


Tahtoisin nähdä ma Kartagon naisen, 
tuon, joka tukkansa hius-ihanaisen 
uhriksi isienmaallensa kantoi, 
miehensä jousenjänteeksi antoi, 
silloin kun maa oli vaarassa, — milloin 
Kartagon naisen sen nähdä ma saan? 


Ja nähdä ma tahtoisin Sveitsin miehen, 
sen, joka peittyi peitsien tiehen, 
muistaen vaimoa, muistaen lastaan, 
syöksyi sortajan piikkejä vastaan, 
silloin kun horjui vapaus Sveitsin, — 
milloin sen miehen ma nähdä saan? 


105 


Tahtoisin nähdä ma lapset ne buurein, 
liekissä, tulessa, leikkivän sotaa, 
kylvävän ympäri kuoleman otaa, 
silloin kun tuvat on tuhkana, — milloin 
leirien lapset ne nähdä ma saan? 

1902. 


Lapin kesä. 


Lapissa kaikki kukkii nopeasti, 
maa, ruoho, ohra, vaivaiskoivutkin. 
Tuot olen aatellut ma useasti, 
kun katson kansan tämän vaiheisin. 


Miks meillä kaikki kaunis tahtoo kuolta 
ja suuri surkastua alhaiseen? 
Miks meillä niin on monta mielipuolta? 
Miks vähän käyttäjiä kanteleen? 


Miks miestä täällä kaikkialla kaatuu 
kuin heinää, — miestä toiveen tosiaan, 
miest? aatteen, tunteen miestä, kaikki maatuu 
tai kesken toimiansa katkeaa? 

Muualla tulta säihkyy barmaahapset, 
vanhoissa hehkuu hengen aurinko. 
Meill” ukkoina jo syntyy sylilapset 
ja nuori mies on hautaan valmis jo. 


Ja minä itse? Miksi näitä mietin? 
Se merkki varhaisen on vanhuuden. 
Miks seuraan käskyä en veren vietin, 
vaan kansain kohtaloita huokailen? 


On vastaus vain yksi: Lapin suvi. 
Sit? aatellessa mieli apeutuu. 
On lyhyt Lapin linnunlaulu, huvi 
ja kukkain kukoistus ja riemu muu. 


Mut pitkä vain on talven valta. Hetken 
tääll” aatteet levähtää kuin lennostaan, 
kun taas ne alkaa aurinkoisen retken 
ja jättävät jo jäisen Lapinmaan. 


Oi, valkolinnut, vieraat Lapin kesän, 
te suuret aatteet, teitä tervehdän! 
Te tänne jääkää, tehkää tänne pesä, 
jos muutattekin maihin etelän! 

Oi, oppi ottakaatte joutsenista! 
Ne lähtee syksyin, palaa keväisin. 
On meidän rannoillamme rauhallista 
ja turvaisa on rinne tunturin. 


Havisten halki ilman lentäkäätte! 
Tekoja luokaa, maita valaiskaa! 
Mut talven poistuneen kun täältä näätte, 
ma rukoilen, ma pyydän: palatkaa! 
1902. 


Temppeliherra. 


Tuo ylpeä temppeliherra huus: 
»Pyhä hautako meiltä mennyt ois? 
Meit' onhan urhoa vielä kuus. 
Käsi kalpahan, veikot, pelko pois!» 


Saraseenit tunkivat päälle. »Hei, 
meit" enää kolme on, enää kaks, 
yks enää, enempi tarvis eil» 

Veri vuos, kävi kynnys punertavaks. 


Hän taisteli, sikskuni saapui yö. 
Saraseenit tunkivat päälle. Hän 
Pyhän haudan partaalla seisoo, lyö. 
Kuu paistaa kimmeltävään terähän. 

Jo kauhistuu saraseenit. »Ken 
tuo mies on miekoille tunnoton? 
Aut Allah! on suljetut silmät sen! 
Tää taistoa kanssa kuolleiden on.» 


Pois poistuvat. Heidän on temppeli. 
Mut kerran vuodessa — käy taru — hän 
Pyhän haudan partaalle nousevi. 

Kuu paistaa kimmeltävään terähän. 


Ja ympäri enkelikuoro soi: 
»Ken kuollut eestä on ylhäisen, 
hän nukkuu vaan, ei kuolla voi, 
maan -altakin iskevi miekka sen.» 
1902. 


Halla. 


Suot on suuret Suomenmaassa, 
rimmet sekä nevat. 
Suomen soilla hallan immet 
öisin laulelevat. 


Noin ne laulaa hallan henget: 
»Heilus, heilukaamme! 
Kukkii viljat vainioiden, 
tähkät täydet saamme, 


Meille heilii hengen laihot, 
meille miesten mietteet. 
Suot on suuret Suomenmaassa, 
liejut sekä lietteet. 

Suo 'on Suomen sydämessä 
viluinen ja arka. 
Kunis ei kuulu kuokkijata, 
sinis ei siitä sarka. 


Kukat kasvaa Suomen suosta 
kamalat ja kummat. 
Sumut nousee Suomen suosta 
myrkylliset, summat. 


Peittää päivän paistamasta, 
pilvet sit" ei peitä. 
Kansa vaisu vaeltaapi 
virvatulten teitä.» 


Noin ne laulaa hallan henget 
Suomen sydänsoilla, 
noin ne heiluu Hiiden neiet 
Suomen rapakoilla. 


Kunnahilla kultaviljat, 
tieteet sekä taiteet. 
Kansa raukka rakentaapi 
kansalliset kaiteet. 

Vihurit ei viljaa kaada, 
lyödä voivat lakoon, 
kamalampi hallan kanssa 
käydä tasajakoon. 


Saat sa pivoon korren tyhjän, 
toiseen torajyvän. 
Kuka rakas rakentaisi 
meille muurin hyvän? 


Ettei tuhmuus, tunnottomuus 
yöllä yli hiipis, 
ettei hengen tähkäpäitä 
rivo koura riipis. 


Vaan ne vastaa hallan henget: 
»Meit' on monta, monta, 
kukin hoitaa toimensa, 
ei yhtään toimetonta. 


Puhallamme miesten poviin — 
itsekkyys syö aatteet. 
Nakerramme naisten mielet — 

Vallan haluun vaihdamme 
me edistyksen enteet, 
leipähuoliin hukutamme 
monen miehen jänteet. 


Mukavuutta muille suomme, 
nautintoa hiukka, 
itse imarrustakin, 
jos tulee tuiki tiukka. 


Tuhmuudella tuon me lyömme, 
ilkeydellä toisen, 
kansan nimellä kukistamme 
miehen minkä moisen.» 


Noin ne kuiskii äänet kummat 
Suomen sydänsoilla, 
noin ne raikuu surman naurut 
Suomen rapakoilla. 


Kunnahilla kultaviljat, 
tieteet sekä taiteet. 
Ah, te armaat, vienot, lujat, 
kansalliset kaiteet] 

Kuinka vähän autatte 
te vastaan Suomen hallaa, 
kuinka teidät helposti 
myös vihuri vieras tallaa! 


Aik' on ylös yksilöin, 
ei monet maata nosta, 
monen kanssa kohota 
ei koskaan rapakosta. 


Monet kaikki kaatavat, 
miss” yhdet voivat seista. 
Monet koskaan rakenna 
ei kansaa pirstaleista. 


Vaan ne vastaa hallan henget: 
»Heiluz, heilukaamme]! 
Suo on Suomen sydämessä, 
tää on meidän maamme. 


Kuinka yhdet seista vois, 
kun paikkaa ei, mi kantaa. 
Suomen suossa hyllyvässä 
ei oo saarta, rantaa. 

Hento, hieno sammal vaan 
ja alla lieju musta, 
se on Suomen kulttuuri — 
ei mitään pelastusta. 


Missä jalan maahan poljet, 
siinä puhkee kuori. 
Suomen suohon uponnut 
on moni haave nuori. 


Rakas, heikko rahkasammal — 
hallan vaan se kestää. 
Liiku hiljaa, jos sa tahdot 
tapaturman estää!» 


Jos ei kestä Suomen suo, 
me tuntureille noustaan. 
Tulkoon tänne jokainen, 
ken jännittää voi joustaan! 


Kuoltava jos kunkin on, 
niin kuollaan kukkuloilla. 
Lumeen kuollaan kukkuloilla, 
lokaan Suomen soilla. 

Suomen sumut päivän peitti, 
> pilvet sit? ei peitä. 
Siksi täällä tarvitahan 
tarmon säveleitä. 
27. XI. 02. 


Kumpi on kauniimpi? 


Kumpi on kauniimpi: 
uskoa, että vapaus koittaa, 
toivoa, että valkeus voittaa, 
ja taistella valkeuden eestä; 
vai taistella 
tietäen, ettei valkeus koita, 
varmana, ettei vapaus voita, 
ja sentään taistella? 


Kumpi on kauniimpi: 
aatella: ellei vapaus voita, 
miettiä: ellei valkeus koita, 
miksi ma taistelen sitten; 
vai aatella: 
laps olen auringonlaskun, en koiton, 
mies olen valkeuden, vaikka en voiton, 


murtua mulle on elää? 
1903. 55 


Myrsky. 


Th. Reinille omistettu. 


Ihmissieluss' oli myrsky. Tunteet 
kuohui, vaahtos vaiston lakkalaineet, 
tuhat mielikuvaa tunki, toinen 
toista ajoi, alkuvietit villit 
myrskysivät myötä juuriansa. 
Vihdoin koitti aatteen armas päivä. 


Ihmissieluss” oli myrsky. Aatteet 
toistaan ajoi, voimakkaampi voitti, 
kävi sotaa käsitteiden parvet, 
kiisti velvoitukset keskenänsä, 
taistelivat tieto ynnä tahto. 

Vihdoin teko mielen rauhan antoi. 

Vaan kun myrsky raivoo maailmassa, 
silloin käyvät työt ja teot sotaa, 
mieli nousee vasten mieltä, miesi 
vasten miestä, kansa vasten kansaa, 
taivas salamoi, maan pimeys peittää. 
Mistä silloin meille päivän pilke? 


Siitä silloin päivän pilke, 
koska teot sotaa käyvät, 
että aate ohjaa miestä, 
että kalskuu kirkkaat kalvat; 
siitä silloin päivän pilke, 
koska kalskuu kirkkaat kalvat, 
että alla aattehien 
puhdas, tuores tunto asuu. 


Mutta mistä päivän pilke, 
koska kansat sotaa käyvät? 


Siitä silloin päivän pilke, 
koska kansat sotaa käyvät, 
että voittaa voimakkaampi, 
ett" on oikeus voimakkaalla, 

että on se voimakkaampi, 
joll' on aatteet voimakkaammat, 
jonka mieliss? aatteen miesten 


tuorehemmat tunteet asuu. 
1903. 


Erotetulle virkamiehelle. 


Minkä astuit alemmaksi, 
sen sa istuit ylemmäksi, 
minkä vaivuit arvon vaassa, 
sen sa kartuit koko maassa, 
minkä kaaduit valtamiesna, 
sen sa seisoit kansan miesnä. 
1903. 


Tottumus. 


Me uskoimme, että ihminen ei voi elää, 
jos latva sen leikattu on ja irti on juuret. 
Me elämme sentään! Laulut ja kantelet 

helää 
kuin ennen, käy kirkossa kansa ja soi sanat 
suuret. 
Sen tottumus tekee. 


Me uskoimme ennen, ett' ois elo ihmisen 
outo, 

jos viety sen viimeinen on oman arvonsa 
tunto. 

Me elämme sentään! Juhlivi joukkio jouto, 

lyö leikkiä immet ja kerskuvi sulhojen 
kunto. 

Sen tottumus tekee. 

Me uskoimme, että ois eessä kuolema varz 
; maan, 
jos pirstattu perhe, herjattu ois kotiliesi. 
Ei kuolema tullut! Saimme vain miel'alan 
: harmaan, 
moni tuijotti tulehen vaimo ja maantielle miesi. 
Sen tottumus tekee. 


Oli uskomme väärä; ei jyristen suistuta 
suolla, 
vaan vitkahan mennään, meltona taipuvi rauta. 
Jumaliste! Tunkiolla ei turhasta kuolla, 
ja ainahan nauraa voi, kun itku ei auta. 
Sen tottumus tekee. 


Nyt uskon ma, että elää me voisimme, vaikka 
kyyn pihdissä, pitelijällekin anteheks suoden. 
Miss' ihminen lahoo, lieron on leikkimäpaikka, 
ja viikon kun leikkinyt on, niin leikkivi vuo- 

den. 
Sen tottumus tekee. 
Uunna vuonna 1904. 


Syvyyksistä. 


Fi se kurja, joka kurjaks syntyi, 
ei se orja, jonka äiti orja, 
ei se maaton, joll' ei maata ollut; 
vaan on vasta orja ynnä kurja, 
joka syöstiin onnen kukkulalta, 
joka syvyydestä huutaa, vaikka 
vapaaks syntyi vapahassa maassa. 


Pimeäänkin tottuu; tottuu silmä 
erottamaan esineitä, ennen 
tuntemattomia: tottuu keuhkot 
ilmaan ennen tukahduttavahan; 
käsi tottuu kättelemään kättä, 
jonka inholl' äsken syrjään työnsi; 
kieli tottuu toista haastamahan 

kuin on mieli; koko ruumis tottuu, — 
veri, veri vaan, sa miks et tyki 
tyytyväisnä tahtiin muiden kanssa? 


Totta niinkuin korven kosket kuohuu, 
totta niinkuin meren aallot pauhaa, 
totta niinkuin taivaan tuulet puhuu, 
totta niinkuin ihmissydän sykkää, — 
tähän en ma koskaan, koskaan totu! 
Kesällä 1904. 


Revontulet. 


Sinkoovat siniset liekit 
Lapin taivahan laella. 


Räiskyvät, räjähtelevät 
tulikielet Turjan yössä, 
kuin kiron timanttikannel, 
kuin vihan väkevä välke; 
henget kuolleiden heräävät, 
nurmen alla nukkujatkin. 


Soi yössä kumea kuoro: 


»Kun ei loista Luojan lamput, 
salamoi sininen sähkö, 
kun ei kohtalo hymynne, 

hymyävät hyiset urhot, 

kun ei kuu kivestä nousse, 
kohoavat kolkot loihdut, 
päivä päässe kalliosta, 

tulet Tuonen kuumottavat.» 


Liekehtivi Lappi laaja, 
tietäjät sotia käyvät, 
näy ei kalvan kantajoita, 
näkyy kaamea kajastus. 
1905. 


IV 


Suurlakko 





Sekasorto. 


Ryskyen kaatuvat suuret puut, 
vanhat vakaumukset. 
Tulleeko synkät syksykuut 
vai kesän kukoistukset? 
Tiedä en. Nään minä maailman 
muuttavan muotojansa, 
ähkyvän, syöksyvän, sortuvan. 
Karaistuuko kansa? 


Tiedä en. Taistelo täyttää maan, 
ajan saranat kääntyy. 
Suomi on synnytystuskissaan, 
vuotehellaan vääntyy. 
Kuoleeko vanha kulttuuri? 
Tulleeko uusi esiin? 
Mennyt on soitto muruiksi 
syviin sydänvesiin. 

Uudet ainehet pulppuaa, 
uudet virrat vyörii. 
Joukot sankat johdon saa, 
hälisee ja hyörii: 
voima terve temmeltää. 
Pimeys ympäri uhkaa. 
Onneton, joka jälkeen jää! 
Pian on vaan pivo tuhkaa. 


Näen minä nousevat tulvaveet, 
tunne en kevättuulta. 
Lieneekö kullat loppuneet 
auringolta ja kuulta? 
Lie tää syksyn myrskyä vaan; 
perästä halla hiipii, 
peittää virrat, kattaa maan, 
kukat kedolta riipii. 


Hyvästi haaveet ja kukkaset, 
terve aika karu, 
hyvästi nuoret toivehet, 
runous ja taru! 
Terve taistelo tasapää! 
Pimeys meidät saarti. 
Yöstä pohjolan välkähtää 
kuolon kamala kaarti. 

Astuu miehet piilostaan 
raa'at niinkuin rauta, 
ratkaisevat raudallaan, 
missä ei aatos auta. 
Tulleeko hurjat huhtikuut 
taikka talven puhteet? 
Tiedä en. Ryskyen kaatuu puut, 
katkee kaikki suhteet. 


Kiitos, Jumala julkinen, 

että mun elää annoit 

ajassa suurten aaltojen, 
kaukaa vaikka kannoit! 
Vaikk'et voimaa suonutkaan 
minulle miesnä kuolla, 
anna voima astumaan 
elämän myrskypuolla! 


1905. 


Uran-uurtajat. 


Ne ei ole nerot. Ne on nerojen eelläskäyjät, 
| ja usein tuskin kykyjä he ovat. 
Mut hermot heill' on hyvät, ei tyhjän säiz 
kähtäyjät, 
ja kourat sekä omatunnot kovat. 


He kulkevat laaksossa, he taivaltavat 
lokaa, 
ja harva vuoren alle edes ehtii. 
He haaveksivat ruusuja ja saavat orjan- 
okaa, 
mut metsä heidän mentyänsä lehtii. 


He halkovat sydämiä, he vakoavat päitä 
ja ajan uuden aivoja he kyntää. 

Ei säiky kyitä, kytän nuolta, tuskan tuprusäitä, 
he horju ei, he torju ei, he ryntää. 


Ja usein loassa, veressä he ovat yltä, alta 
ja sortuvat soihin pitkospuiksi. 
Mut toiset heidän jäljistänsä käyvät korkealta 
ja kumartuvat kunnioitetuiksi. 


Ja usein he ovat sangen kirjavata seuraa 
enkä tahdo heidän taskujansa taata. 
Mut missä he käyvät, aika syntyy, meri meuraa 
ja ukontulet viileksivät maata. 


Teille terve! En teille sitä itsellenne sano — 
on vaarallista olla ystävänne — 
mut kansalle, jolla on suurten miesten jano: 
he ovat teidän suurmiehiänne! 


1905. 


Kansan henki. 


Kansan henki haltioitu, 
myrsky pitkän pilven alta, 
päivä päässyt kalliosta, 
ken voi teljet tehdä sille? 
Metsä liikkuu, manner järkkyy, 
jyskää Suomen suuret järvet, 
merta kohden virran vyöry, 
kansan kulku vapauteen. 


Suolla syntyi suomalainen, 
kasvoi luona hallan harmaan, 
korpihongat kehtovirren 
lauloi mieliin maamme lasten; 
eipä kuollut kansa, vaikka 
tahtoi tappaa vieras valta, 
hirsipuutaan kirjaelee 
niinkuin nuori Kullervo. 

Havuiselta vuotehelta. 
havahtunut seisoo Suomi, 
viha karsas kulmain alla, 
sydämessä synkkä kosto, 
vielä viittaa entis;yöhön 
otsallansa orjan merkki, 
räiskyy raivo hedelmätön, 
katajainen karvaltaan. 


Monet kansat parhaat pelkää: 
»Tuonko oisi maassa mahti? 
Silloin raukee raunioiksi 
kaikki valon valtalinnat. 
silloin sortuu kaikki kaunis, 
kaikki tieteet, kaikki taiteet, 
vaipuu vuosisatain työ.» 


Monet suorat henget suree: 
»Hukkaan tehdään työtä täällä; 
turhaan tuli kansan valta, 
jos ei tullut aatos laaja; 
suotta maan on itsenäisyys, 
miss" ei mielet itsenäiset; 
ellei suuruus sydämissä, 
vähän mahtaa väljät lait.» 

Monet säikkyy hienot sielut; 
»Tää ei kansa kansa meidän, 
kansa pohjantähden alla, 
jalo, kiltti, kiitollinen, 
tyyni, vakaa, tuskan-tuttu, 
joka kaikki kärsii, kestää; 
tää on raukka, tää on raaka, 
ruma, tuhma, röyhkeä.» 


Tosin kaunis ei tää kansa, 
sentään oma on se meidän, 
on sen itkut meidän itkut, 
on sen riemut meidän riemut; 
vaikk' ei kansa kalliolla, 
unelmoitu urhoheimo, 
sen on pyhät pyrkimykset 
elontyömme viitanneet. 


Kansalaiset! Suur' on aika, 
lyödään vuosisatain arpa, 
minkä tääll' on hengen herruus, 
onko vapaus vaiko orjuus. 
Suomi vaatii valkeutta, 
tehkää pirtit päivän tulla, 
kansakunnan kulmapaadet 
synnyinmaahan painakaa! 

1905. 


Raudan synty. 


Syntymättä Suomen rauta. 


Hettehissä kansan hengen 
heiluu Suomen malmi melto, 
aaltoo ponneton ajatus 
niinkuin ruoste rahkasuolla. 


Ken heikon herättäjäksi? 
Kevätmyrsky, maiden ryske. 
Ken raudan rakentajaksi? 


Ajan henki, nuorten airut. 

Kuka liekin lietsojaksi? 
Suuttumus valonzväkevä. 
Palkehien painajaksi? 


Kaikki Suomen kansan lapset. 


On aika tuonnan aika, 
hetki tehtävän teräksen, 
hikipäisen päivän tuska, 
tuokio väkivasaran, 
että pois kuluisi kuona, 
karkenisi kansan hammas, 
seijastuisi summat aivot, 
jännittyisi veltto järki. 


Miksi rauta raikumahan? 
Kun on tarvis työkaluja. 


Miksi hirret hilkkamahan? 

Kun on kiire kynnökselle. 
Miksi lempi liekkamahan? 
Kun on kaunis manner meillä. 
Viha miksi välkkämähän? 


Kun ei kirkas kansan kilpi. 


Tuli, kuule poikoasi, 
Luojan helkka, heimoasi, 
Ukon tuura, tuttuasi, 
lastasi sinisalama! 
Tunnen syntysi, sylistä 
kirposit ajan emojen, 
piilit maassa piilokkali 
kaskien kytösavuna, 
nousit takkahan talojen, 
kykenit jo kynttilöiksi, 
korkenit kokoiksi Herran, 
helaavalkeiksi virisit, 
hehkuit kansojen kevättä, 
suitsuit suurta kukkimusta, 

niin sytyit sotatuliksi, 
tuprahdit tulipaloiksi, 
kylvit jo kyventä kuolon, 
surman siementä sirotit, 
raiuit suulla rautamyrskyn, 
kiljuit suulla surmakirnun: 
isänmaa nimes ihana, 
toinen: kansan itsetunto; 
painu nyt pajatuliksi, 
sepon suostu ahjon alle! 


Kivihiili, Kimmon poika, 
vanhin vuoren veljeksiä, 
sysi-hattu, synkkä-hahmo, 
saalas vaivan vuossatojen! 
Tunnen ma sinutkin, tuska 
olet rouhitun rotuni, 
painama petäjäleivän, 
sotaratsun sortelema, 
kiristämä kirkon ruoskan, 
rutistama ruunun miesten, 
tammikuussa tielle tehty, 
pakkaskuussa työlle pantu, 
teurastettu teuraskuussa, 
unohdettu kukkakuussa. 
Kuku nyt kullaisna käkenä, 


helkä sulkassuitsevana, 
lieka lintuna pajani, 

laika lauluni säennä; 

kuki köyhän pihlapuuna, 
orjantappura-okana, 

pistä piikkinä poveni, 
omantunnon tutkaimena, 
kerro työtä tuonen-tyyntä, 
tyytymystä, täytymystä! 


Panu, poika aurinkoisen, 
päivän paistavan jumala, 
leppeämmän hetken herra, 
laupiaamman tunnin tuoja! 
Kuule särjetyn säveltä, 
rikkipiestyn pilpatusta, 
kansan kahtia menevän, 
heimon hurja-huudollisen, 
joka ei seisonut surussa, 
ei elon kohluissa kohonnut, 
painui maahan martahana, 
poistui oikean poluilta! 
Anna päivä armautta, 
anna viikko viljelystä, 
anna vuosi auran tointa, 
kausi kaunista keseä, 

saisi korret korttumahan, 
nuorten varret varttumahan 
henki uusi heilimähän, 
aika toinen alkamahan, 
taisto kaunis kaikumahan, 
kansanvalta vankumahan, 
söisi Suomi selvän leivän, 
jäisi peuroille jäkälä! 


Niin kuule, nimetön Luoja, 
tule, Suuri Tuntematon, 
uskonnottoman unelma, 
ihanne ivailijankin! 

Tule myrskynä mereltä, 
mailta pilvenpatsahana, 
jyskä tuomion jylynä, 
valka maailman valona, 
tapa tauti juurta myöten, 
pahan syyt syvältä kynnä! 
Tyydy työmiehen talohon, 
katso päälle päiväläisen. 
loiselle enemmän loista, 
lohduttele muonamiesta, 
myös mene mäkitupihin, 
tule työpajan tomuhun, 
suorenna selät kumarat, 

suorita parempi palkka, 

sulje kurkku kukkarolta, 
anna ääni ihmiselle, 

irroita ajatus mykkä, 

päästä päähän neuvospöydän, 
kaitse maata kansan kautta, 
maa on tehty kansan tautta. 


Mitkä äänet oudot yössä? 
Kaadetahan kirkon kukko. 
Mikä pauhu parsikossa? 
Kohoavat koulut toiset. 
Mikä terhen päivän tiessä? 
Pääty, pöyhkä virkavalta! 
Miksi tanhu taivahilla? 


Maan on varjeltu vapaus. 
10 

Näen minä ajan tulevan; 
kasvavi saloilla Suomen 
kansa kuin teräslepikko, 
rautatammikko tanakka, 
tuhatpäinen peitsilehto, 
päivässä välähtelevä, 
härmässä helähtelevä, 
soinnahtava tuskan tullen, 
heilahtava hetken tullen, 
käypä kuolohon hymyten, 
kuurassa urosten parrat. 
Seisovi selillä Pohjan 
vartio vilun-väkevä, 
Lappi talven-taiallinen, 
Turja turman-luottehinen, 
tunturi revontulinen,- 
lonka Louhenzpoiallinen, 
kappa hyytä hartioilla, 
purnu lunta päälaella. 


1905. 


Lex. 


L 


Suomen säädyt. 


Vanhan valtion murene, 
yhteiskunnan kulmapaasi 
Suomen säädyt, maan perustus. 


Varrotte vakavat niinkuin 
Luther Wormsissa. 


Odotus 
ei kevyt, kesäinen aamu, 
ei syksyn pimeä puhde: 
tyyni Suomen talvipäivä. 


»Tässä seisomme.» 

Takana 
seisovat sadattuhannet, 
isät mennehet manalle, 
sukukunta syntymätön. 


Miksi maassa mielten myrsky? 


Sana Suomen on sanottu. 


2288105 
25 
Oikeus. 
Fi viha rakenna eikä 
rakkaus. 
Rakentajamme 


olkoon Oikeus. Opasta 
tääll” ei toista taivas-alla. 


Fi anna anteeksi elämä, 
älköhön inehmon lapsi, 
luonto tyynnä tuomitsevi, 

tuomitkoon inehmon lapsi 
niinkuin vankka vaskivuori 
taikka tunturi jumalan. 


Soisin Suomen miehen mielen: 
ankara ajatuksissa, 
tosi työssä, toiminnassa, 
vanhurskas viholliselle, 
vakavanha ystävälle, 
leppymätön, lahjomaton, 


oikea itsensä edessä. 
1905. 


54 
Tietäjän näky. 


Nukkui maa. 


Tohahti tuuli, 
heräsivät henget kaikki. 


Mutta myös viha virisi: 
»Kostanko isien kohlut?» 

Torattihin, taisteltihin. 
Taivas sees, siniset järvet. 


Myrsky mylvähti. 


Jyristen 
suistui puut pihoilta Suomen, 
kaatui vallan kukkuloilta. 


»Hei», sanoi katajan henki, 
»Minä itse Suomen suurin.» 


Taipui tuulet taittumatta. 
Niin välähti veljesvaino. 


Suot savusi, tiet tihusi, 
kärysi katajamieli. 


Pitkä yö. 


Sarasti, 

Poissa 
oli orjat, herrat. 


Kukki 
mieli vain vapahan miehen, 
henki hongan lakkalatvan: 
»Kansan valta kansan maassa». 


5. III. 05. 


ikä 
Yö. 


Liekuttivat kaikki lamput 
viime vuossadan lopussa. 


Kaikki kynttilät kituivat 
kautta hengen valtakunnan, 
kautta myös kotitupien. 


Niin tuli pilkkoinen pimeä. 


Yö yli kansojen. 

Kamala 
tähdetön, tuleton, tuima, 
alkusyö maailman, rajaton, 
pyhä, suuri, synnyttävä. 


Ajan uuden alkusäiti. 


Seisoi kaikki kansakunta 
idän yössä ankarassa, 
seisoi työ, elämä, askar, 
aika, aattehet inehmon; 
sydän tuskin sykki, keuhkot 
tuskin henkeä vetivät, 
vain veri suonissa punainen 
soitti suurta luomisvirttä. 


Niin hiljaa sarasti päivä. 
8. XI. 05.. 

yy 
Kansalliskaarti. 


Tiedän kaartin kansallisen; 
kaarti kulttuurin, 

Sotivat 
siinä kuollehet, elävät, 


kaikki vallat valkeuden. 


Tunnuslause tuo väkevä: 
»Sota on soipa hurmeheton 
juurella Jumalan tammen!» 


Miekat maan alta helähti, 
toiset paistoi taivahalta, 
maan päältä elävät iski, 
vainajat tuvilta Tuonen. 


Se oli kaarti kansallinen, 


armeija alinomainen. 
1905. 


6. 


Suomen vaakuna. 
Liehui päivän Suomen lippu. 


Pyhä valtavaakunamme! 
Punakeltainen, palava 


154 
pilvissä pimeän pohjan, 


maassa kansan marraskuisen. 


Kuulin leijonan puhuvan, 
jalopeuran peljättävän: 
»Oikeus on nimeni. Missä 
loistan, leimuaa sydämet, 
kaikuu kansojen vapaus, 
Magna Charta kansalaisten.» 


Miksi käyt terällä miekan? 


»Koska kaatui Suomen sorto.» 
Miekan toisen miks ylennät? 


»Koska on yöstä tähti noussut, 
viitta veljesten välille.» 


Mikä on merkki meille? 


»Suomen 
suurruhtinaallinen vapaus.» 

Ääni ärjähti, jyrinä 
täytti kaiken taivonkannen, 
pilvet pohjolan repesi, 
hehkui Suomi suurna kerran. 


Päivän liehui Suomen lippu, 
kukin itsensä unohti, 
se oli juhla kansan kaiken. 


Mutta vaipui vaakunamme: 
se oli alku arkipäivän, . 
kyntö pitkän, kyisen pellon. 
12. IX. 05. 


75 
Leo Mechelin. 


Motto: 
»Tulee mies meren takainen, 
ei tule turpehen alainen.» 


Tunto tyyni, kunto kirkas, 
toimi, tarmo taipumaton, 
Suomen oikeuden soturi, 
Suomen kaunis kansalainen. 


Terve, terve! 


Fi Sinulle 
suonehet korkeat jumalat 
tyyntä juoksua elämän 
eikä merta aallotonta; 
antoivat väkevän virran, 
kosken kuohuvan, kivisen, 
hyrskyt hyiset, pilvipäiset, 
pärskyvät, pahat kurimot: 
viskoivat venettä, miestä, 
eivät visko miehen mieltä. 


Niin koitti kultainen vapaus. 


Seisot Suomen kalliolla 
nyt kuin lakkapää petäjä 
suoraselkä, tuulten tuttu. 


Katsoi kansasi Sinuhun; 
oli kaikki kallis saatu, 
pyhä taisteltu takaisin, 
painoi yksi aatos ange: 

» Vielä ei kaiu kansan kieli, 


kansan kieli, kansan mieli, 
laki jäykkä, järkkymätön, 
Suomen suuressa salissa.» 


Katsottihin, kuunneltihin. 


Niin Sinä äänesi korotit, 
kaikui kaunis Suomen kieli; 
niin Sinä askareet alotit, 
alkoi kaunis kansanvalta; 
niin Sinä suuntasi osotit, 
oli suunta selvä, suora; 
astuit päähän Suomen pöydän, 
vuoret Oikeuden jyrisi. 


Ajan. kääntyi kirjanlehti, 
kävi kansassa humaus. 
4. XII. 05. 


8. 
Moskova. 


Runon raikui kultakannel: 
»Mitä on myrskystä sanojen, 
kun soi kansan myrskykellot!» 

Vastasi verinen hanki, 
hukat huuti Moskovasta: 
»Ruoskikaa runotkin kaikki, 
sana tuo tekojen myrskyn.» 


Helkkyi haavehen hopea: 
»Mitä on usko suurten unten, 
kun soi kansan kuolinkellot!» 


Tykit Tuonelan jyrisi, 
hukat huuti Moskovasta: 
»Murtakaa unelmat kaikki, 
usko on pohja uuden polven.» 


Vihan vankui vaskikannel: 
»Mitä on rinnan tuskat, riemut, 
kun soi kellot keskisöiset!» 


Paukkui pakkanen arojen, 
hukat huuti Moskovasta: 
»Tappakaa sydämet kaikki, 
sydämistä päivän synty». 

Senp' on sai sanoneheksi: 
kirkot Moskovan kimalti, 
humahtivat huomenkellot. 
1906; 


Kansan valta. 


Kansan valta kaikkivalta, 
Suomi yksi yltä, alta, 
kansan kieli, kansan mieli, 
valtioiden valtapieli, 
seisoo Suomi niinkuin vuori, 
Suomi vanha, Suomi nuori. 


Kauan torkuit talven unta, 
Väinön vanha kansakunta, 
jouduit vieraan vallan alle, 
vierahalta vierahalle, 
voudit sorti, saarnas pappi, 
mutta paisui kansan sappi. 


Humahtivat suolla hongat, 
halkes pitkät pilvenlongat, 

kuulkaa, Suomen korvet ryskää, 
metsä liikkuu, linnat jyskää, 
lähtee karhu piilostansa, 
ärjähtää jo astuissansa. 


Syntyi Suomi toisen kerran, 
varttui kansa kahden verran, 
päätyi päivä myrsky-yöstä, 
voitto vuosisatain työstä, 
vaikk'ei vielä vapaa maamme, 
rauhan askar alkakaamme. 


On nyt tehty ensi rynnös, 
vartoo vainiolla kynnös, 
viljelyksen tie on taattu, 
vaan ei roudan valta kaattu, 
väijyy väkivalta suolla, 
sorto uhkaa ulkopuolla. 


Kahtianne maassa kielet, 
monianne miesten mielet, 
sattuu sana yksi: Suomi, 
silloin vettyy silmäluomi, 
muistaa joka äiti lastaan, 
liekkaa liesi lämmin vastaan. 
11 

Siniselkä siellä täällä, 
niitut alla, pellot päällä, 
kaivonvintti, viiri, talo, 
vaara vankka, synkkä salo, 
sorsa saunan eessä, lahti, 
saaren takaa airon tahti. 


Ken sen kesä-zyössä eli, 
hälle autuus hämärteli, 
on hän outo maailmalla, 
vieras vieraan orren alla, 
palaa povessansa soihtu, 
leimuavan lemmen loihtu. 


Tääll' on koti, täällä kehto, 
taistotanner, hautalehto, 
tääll'” on isän, äidin maasi, 
Suomi, Luojan laulupaasi, 
saattaa päivä pilven alta 
sanat Suomen jumalalta: 


»Laki, turva miehen, naisen, 
vapaus kansan, kansalaisen, 
ihmis-arvo maassa mahti, 

kansan valta kansan vahti, 
maa ei orjan eikä herran, 
mutta heimon vapaan kerran.» 
1. VI. 06. 





V 


Toiset routavuodet 





Lapin tarkka. 


L 
Tuikkii tähdet pääni päällä: 


ilta lie vai aamu täällä? 


Kulkee mailla kukkalemut: 
syksyn lie vai kevään kemut? 


Häilyy kuutamossa huntu: 
elämän vai tuonen tuntu? 


Kova kaikuu kannel ajan: 
alkajan vai lopettajan? 

II. 


Kysyn tuota, tunnen, tutkin, 
katson noidan kaukoputkin. 


Katson vanhat, katson nuoret, 
monet raukat raakunkuoret. 


Miss' on helmi heimon surun? 
Tuolta täältä löydän murun. 


— Nää en ehjää enkä pohjaa. 
Hetken oikku kansan ohjaa. 


III. 


Puhuu tähdet päällä pääni: 
» Auringon on kuultu ääni. 


Kesää kohti kuljetahan 
puhki takatalven pahan. 

Elämään on miete mielten 
kautta kuolon pihtipielten. 


Alkamaan on auki rata 
Suomen valtaa valoisata.» 


IV. 


Yhtä tutkin, etsin tuota 
Suomen suuren valtavuota. 


Eikö saa jo ilmi sana, 
Lapin loihtu laajempana? 


Tummempana Turjan mahti, 
vankempana vuorten vahti? 


Rohkene jo Suomen rotu, 
omaan vapauteensa totu? 


V. 


Puhuu tähdet päällä pääni: 
» Vapauden on kuultu ääni. 

Ilta meill” on muukalainen, 
aamunkoitto kotimainen. 


Täyttyy vuosisatain takaa 
kansan haave harras, vakaa: 


olla kerran oma tupa, 
siinä oman onnen lupa!» 


VI. 


Kevähästä kertoo taivas. 
Maa, mik' on sun syksyvaivas? 


Kohti länttä, kohti itää 


Kesken kahden vieraan verta 
tohdi itses olla kerta! 


Kahtianne kalvan hurma 
tai on tullut Suomen surma! 

VII. 


Huokaa maasta Mannun henki: 
»Tunnen opetuksen senki. 


Oli aika unelmoida, 
ois nyt tehdä, oisi voida. 


Olla verin, olla vastoin, 
mitä taatot hengen taistoin. 


Suora oisi suunta ajan, 
vaan on Suomen sielu hajan.» 


VIII. 


Yhä tutkin, etsin, kysyn. 
Epäilyksen lasna pysyn. 


Miss' on suomalainen aate, 
on kuin yllä lainavaate. 

Missä suomalainen veri, 
siinä ajan henki eri. 


Turhaan katson kansan pohjaan. 
Oman tieni itse ohjaan. 


1908. 


Maan hädässä. 
Hymni. 


Vapaa syntyi Suomen kansa, 
muistaa vanhaa vapauttaan, 
lauluissansa 
korven kansa 
valtas meille vapaan maan. 


Väinämöisen laulun laine 
vyöryy kautta maailman, 
taipuu aine, 
nousee maine 
maasta hengen voittoisan. 


Vaikka tuiskii talvi lunta, 
paljon painuu alle jään, 


näkee unta 
kansakunta 
ijäisestä itsestään. 


Uusko uhkaa Suomen surma? 
Taasko tarpeen mahti maan? 
Tulkoon turma 
taikka hurma, 
kaikki yhteen kuulutaan! 


Tuima tääll” on kehto, hauta, 
sankka saartaa pohjan yö, 
tääll” ei auta, 
miekka, rauta, 
auttaa aatos, tarmo, työ. 
28. II. 10. 


Suora sana. 


Maa, jota myrskyt ja ukkonen lyövät, 
jota omat koirat ja vierahat syövät, 
kansa, sa valheen ja tuhmuuden vanki, 
aivoissa ahtaus, sydämessä hanki, 
sulleko soisi nyt soittoni kieli? 

Fi! Sulle liian on täys tämä mieli. 


Aika, sa ankara, hallainen, nurja, 
aika puolisivistynyt, pieni, karsas, kurja, 
hetki ilman intoa, hengen aateluutta, 
arkipäivä, suosiva keskinkertaisuutta, 
sulleko kaikuisi sieluni soitto? 
Fil — — Sinä soitat. — — Sun on täällä 
voitto. 


Europa, kaukaa katsova meihin, 
maan polon tuskahan, kansan kyyneleihin, 

Englanti, lain koti, yksilön suoja, 

Saksa, tiedon tyyssija, Ranska, valontuoja, 

teillekö laulaisin taakse taivonrannan? 
Fil Teihin saakka ei lauluni kanna. 


Niinpä laulan itselleni, oman iloksi illan, 
suuttumuksen syvyydestä laitan sinisillan, 
vihan pyhän pyörteistä- nostan nuoren haa: 
veen, 

synkän niinkuin sydämeni, oudon kuin 
aaveen: 

— —— Totuus! Sun ääntäsi täällä ei kuulla. 

Hyvä, siispä soikaamme yhdellä suulla! 


Sana suora, minne on mennyt se meiltä? 
Sana kaunis, kaiu et Suomen saloteiltä. 
Sana paljon käytetty, poljettu lokaan, 
polkijaisi kantapäähän pistä haava okaan! 
Totuus, seiso sivullani! Iske, salamoitse! 

Fi! Eipä kuollutta kukaan eloon loitse. 


Tiedän sanan toisenkin, suuren kuin meri, 
missä se soi, siellä sykkää sydänveri, 
siellä liput liehuvat, torvet, rummut raikaa, 

kansat kaikki hengähtävät, tehdään uutta 
aikaa: 

— — — Vapaus! Sa tääll' olet vain sana 
turha. 

Tule, ennen taistelo kuin salamurha! 


Fi ole taistoa, missä ei miestä. 
Kantanut suotta ei Suomi orjan iestä, 
aatteilla, tunteilla tääl on orjanleima, 
outo jalon ylpeys, elonriemu reima. 
Miksi suuta halkaista täällä sanoin suurin? 

Orja, olet kytketty maahas ikijuurin! 


Niinpä kuule, taivas, kun heimoni kiroon, 
kuulukohon kurjan huuto Karjalahan, Vi- 
roon, 
kaikkialle, missä kaikuu Suomen sukukieli, 
missä leikkii orjanlapset, laulaa orjamieli ... 
Fil! Eil En kirota ma saata kantajaani, 
ethän ole emintimä, olet oma maani. 


Oisi monta muutakin sanaa suurta, 
soipaa, 
meillä hevon helyjä, mut muilla kaikkiz 
voipaa, 
12 

meillä kullan kukkasia, tyhjää ulkokuorta, 

muualla musertavaa, täyttä, ikinuorta: 

Ihmisyys! Ihanteet! ... Ei, en viitsi, jaksa. 
Mitä on ne, ellei niitä elontyöllä maksa? 


Elontyöllä tuimalla, jokahetkisellä] 
Sydämessä suuri usko kellä tääll” on, kellä? 
Kuka täällä täyttää, kun kaikki täällä lupaa? 
Kuka tohtii maassa kiinni luoda tuulen: 

tupaa? 
Kuka täällä itseään ja muita kunnioittaa? 
Sanokaa! Ja hälle kaikki kannelniekat 
) soittaa. 


Pelastakoon itsensä, ken voi, ken tah- 
too! Parhaan 
täten kantaa heelmän hän myös muiden 


— yrttitarhaan. 
Tehköön työtä yksin, yössä, ystävittä, 
työnsä 


tuloksista vaikk'ei koskaan valkeneisi yönsä. 

Tehköön, mit'ei tekemättä jättää voinut! 
Hälle 

hiljaa virren viritän ma niinkuin ystävälle. 


13. XI. 10. 


Karjalan kannas. 


Uudenkirkon ja Kiven: 
navan asukkaille omistettu. 


Karjalan kannas on vartiopaikka, 
Karjalan kannas on kaunein paikka 
seisoa, kaatua, suuttua, surra, 
vaan ei vierahan kakkua purra, 
ei olla pajarin poikien orja, 
vaan olla vapaa, suora ja sorja, 
uskoa oikeuden voittavan voimaan, 
toivoa tuomion torvia soimaan, 
Karjalan kannas on teidän, 
Karjalan kannas on meidän! 


Maa meill" on yksi ja yks meillä veri, 
heillä on kansa ja esivalta eri, 
yks meill" on Suomi ja sama meillä rotu, 

emme me uusihin isänmaihin totu, 
muistamme maammojen kultaista kieltä, 
haastamme harmaiden taattojen mieltä, 
poljemme peltoa perkkaamaamme 
suojassa lain sekä Suurruhtinaamme, 
emme me rajan yli ryntää, 

tahdomme kylvää ja kyntää. 


Karjalan kannas on vaikein paikka, 
Karjalan kannas on kunniapaikka 
taistella Europan silmien alla, 
vastata sortohon vapautumalla, 
kilpenä torjua, kalpana estää, 
Uusikirkko seisoo, Kivennapa kestää, 
Metsäpirtti auttaa, Rautu on rautaa, 
vielä ei kaiveta Karjalan hautaa, 
Karjalan kannas on teidän, 

Karjalan kannas on meidän! 
27. VIII. 11. 


Vapaa mies. 


Vapaata miestä vangita 
ei voida väkivallalla, 
ei kalvalla, ei kahleilla, 
ei mahtisanalla; 
kun kaikki maahan kukistuu, 
hän seisoo niinkuin korven puu, 
ja kun hän kaatuu, kaatuissaan 
päin sortuu sortajaan. 


Se vasta, vast" on vapaa mies, 
ken oman luoda tiensä ties 
keskeltä elon kuohujen 
ja ajan aatteiden; 
ei häntä vallat horjuta, 
ei joukon oikut orjuuta, 
hän yksin yönkin halki käy, 
kun tähteä ei näy. 

Ja vasta vapaa mies on se, 
ken tyynnä lausuu Tuonelle: 
»Ma kuolla voin, mut kuole ei, 
min eestä työtä tein.» 
Ei kuolema lie ankarin; 
on kuolo seppel sankarin, 
kun vaatii häntä vakaumus 
ja ihmisoikeus. 

1911. 


Uusmaalaisten laulu. 


Eteläsuomalaiselle Osakunnalle omistettu. 


Uusmaan urhot, jäämit jäykät, 
lapset raisun rannikon! 
Maassa meill" on juuret vankat, 
tahto taivahalta. 
Oisko meissä orjan leima, 
ollaan kansa Kullervon! 


* Riemukseen ei meitä riista, 

sorra sortovalta. 

Seiskaa paadet, paikallanne! 

Toisianne turvatkaa! 

Vaaran tullen vainolainen 

valkamiinsa survatkaa! 

Kahden puolta Suomenlahta 

kukkii kaunis kansa, maa, 
suuri Suomenmaa! 

Saarten sulhot, nienten neiet, 
kansa suuren kaupungin! 
Ahkeroikaa, aivot Suomen, 
suurta tehdään hiljaa. 

Viron viittoo heljä heimo, 
itkee vaimot Inkerin. 
Meidän täss' on kyntö, kylvö, 
vieras korjaa viljaa. 
Rajatonta rakkautta 
vaatii taisto kansojen. 
Uusmaa, joudu johtajaksi! 
Saat sa paikan parhaan sen. 
Taas on tarpeen Väinämöistä, 
haahta sankar-haavehen; 
Suomen vapauden! 


1911. 


Viipurin vartio. 


Motto : 
Siellä on vapauden haaveilo haikein, 
missä sen puolesta taisto on vaikein. 


Suomen lukkona vanhastaan, 
vieläkö varjelet synnyinmaan, 
sytytät toivoa, uskallusta 
kesken yötä ja taantumusta; 
miehet meillä jos moiset ovat, 
silloin turhat on tuulet kovat, 
silloin seisovi Suomen laki, 
silloin herra on herrallaki, 
sortaa ei esivalta saa; 
silloin seisovi Suomenmaa. 


On kuva, painuva sydämeen: 
saapuvat juristit salkkuineen, 


186 


tuodaan tuomalla toiset herrat, 
itse lain:tutut kymmenkerrat, 
syyttäjät pöytäkirjaa pitää, 
vastapuoli ei vastaa mitään, 
toisille painetit arvon takaa, 
toisille vain omatunto vakaa, 
vala vannottu Suomenmaalle, 
Suomen laille ja Ruhtinaalle. 


On näky toinen juhlallinen : 
istuu rykmentti iloiten, 
kunniavieraana kunnian miesi, 
jonka he syytetyksi jo tiesi, 
juttu juoksevi, viiniä tuodaan, 
varmaan Keisarin maljakin juodaan, 
järjestysvalta ei neuvoa tiedä, 
tahtoo rykmentin vieraan viedä, 
vangita Viipurin kaupunginpään; 
Keisarin upseerit estävät tään. 


On kuva kuuluisa kolmaskin, 
piirtyvä kansan mielihin: 
maaherra, valvoja järjestyksen, 
puolella vääryyden, villityksen, 
lain ylin turvaaja turvanansa! 

Hälläkö myös vala vannomansa? 

Eil Hän on vannonut hallitsijalle 

olla kunnia armeijalle, 

oikeuden suojaksi miekkansa käyttää. 
Näinkö hän tuon pyhän tehtävän täyttää? 


Voi virat vaipua, maat voi hukkua, 
vaan ei kansojen omatunto nukkua, 
siellä on vapauden haaveilo haikein, 
missä sen puolesta taisto on vaikein. 
Viipuri! Seisot kuin kallio meressä, 
seisonut ennen jo tulessa ja veressä, 
kertoa voivat sun muurisi harmaat 
isänmaan kohtalot kolkot ja armaat; 
Viipuri! Et sinä sortua saa. 

Jos sinä seisot, seisovi maa. 
14. IX. 1912. 


Mies mieheltä. 


Mies mieheltä, mies mieheltä 
soi taisto nyt kautta maan; 
kenet taisto kaas, hän nousee taas, 
ei petturi milloinkaan. 
On kansojen oikeus ijäinen, 
myös oikeus kansan tään; 
jos seiso ken ei eestä sen, 
hän kuollut on eläissään. 


Mies mieheltä, mies mieheltä 
väkivalta nyt maahan käy; 
on Suomen yö, on yössä työ, 
ei aamun toivoa näy. 
Kun kansan parhaat kahlitaan 
ja kansa onneton 
ei estää voi, vain kestää voi, 
se kärsimystä on. 


189 


Mies mieheltä, mies mieheltä 

maa sankareita luo; 

se ainoo on säde auringon, 

mi lohdutusta tuo. 

Mut voi, että poiat oman maan 
vieraalle heitä vie, 

ei vuoksi muun, vain palkan, suun — 
se tuska tuimin lie. 


Mies mieheltä, mies mieheltä 
lähestyy turmio, 
Maa silvotaan, Jaki poljetaan, 
on poljettu kauan jo. 
Joka kansanjänner vireesen, 
muu tässä auta ei, 
työ yhteinen, tuhatkertainen, 
tai surma Suomen vei! 


Mies mieheltä, mies mieheltä 
lyö tunteet kytketyt. 
Kukin paikallaan, kukin kohdastaan 
on maansa muuri nyt. 
Kun sulho jättää morsion, 
kotinsa harmaapää 
ja eestä maan käy vankilaan — 


"osan 

Mies mieheltä, mies mieheltä 
pyhä lippu siirtyvi. 
Monet taisto kaas, se nousi taas, 
taas pilvihin piirtyvi. 
Taas ylpeät olla saatamme. 
Maan kansat: kunniaa! 
On vaatteessa sen sana vapauden, 
sitä suojaa Suomenmaa. 


1913. 


Magna Charta. 
1863—1913. 


Tuo tottako ois; 

oli meillä kerran kansa, 

vapaa kansa vallassansa, 
ja kansalla hallitus, mi tajusi sen tarpeen? 
Ja ettäkö maalla ois mahtaja ollut, 

mi suureksi tullut 

on vuoksi sydämensä 

ja suuren lempeytensä 
ja huolen, jolla liensi hän haavoja arpeen? 

Tuo tottako ois? 


Ei olla se vois; 
näät silloinhan oisi 
olot kaikki täällä toisin 

ja kaikkihan seurais sen aurinkorataa; 

ovat kansojen hengen ja elon siemenjyvät 
esivallan teot hyvät, 
ja häirinnyt mikään 
ei täällä ijästikään 

ois ruhtinaiden onnea ja kansan vuosisataa? 
Totta olla jos vois! 


Ja maahanko ois 

myös Magna Charta luotu 

ja tänne vapaus tuotu 
esivallan oman käskyn ja määräyksen mukaan? 
Ja ettäkö vahtinut järjestysvalta 

ois sitä yltä, alta, 

ja laki yksin täällä 

ois ollut vallanpäällä 
ja tohtinut loukata ei sitä oisi kukaan? 

Se tottako ois? 


Fi olla se vois; 
näät silloinhan täällä 
ois turva tuulissäällä 
kun kuulemme tuosta, se soi kuin kaunis 
laulu, 

se on kuin kaunis taulu, 
mi sydämiä syttää, 
mut murhemielen jättää 

ja nyky:olot näyttää tosi karvassansa. 
Totta olla jos vois! 


Josp' uskoa vois, 
maan hallitus että ois vielä maan 
hyöty 
ja että vapaus lyöty 
vois turvata oikeuden, lempeyden mahtiin, 
ja että elo kansojen kävis lain mukaan, 
jot? ei loukkaisi kukaan, 
joka on omatunto, 
on esivallan kunto, 
ja että ajantieto löis sydämien tahtiin! 
; Josp' uskoa vois! 


Olot täällä toisin ois, 
ois Suomi suuri, vankka, 
ois vartio sankka 
ja varmaankin valtakunnan kruunussa helmi. 
Mut vainovuodet tulleet on tuimat ja kovat, 
ne vienehet ovat 
13 


194 


tuon meiltä lapsen-uskon 
ja elon aamuruskon 
ja toivon; mi kauniina karkeloi ja telmi. 
Josp' uskoa vois! 
1913. 


Joulu Krestyssä. 


Pian soivat joulukellot kaikkialla, 
Jumalan rauha kulkee kautta maan, 
näkymätönnä joka akkunalla 
jo joulutonttu tanssii tanhuaan. 
Mut mustat on vankilan muurit. 


Jo siskot siskoihinsa yhtyy, taatot 
taas perhepiireihinsä sulkeutuu, 
ja maammo muistaa monet joulusaatot, 
kun kukki itsellekin ilonpuu. 
Mut kolkot nyt on kodit Suomen. 


On ilo poissa. Muistuu meillä mieleen 
ne miehet, jotka väärin vangittiin, 
ne kodit, joissa jäänyt ovenpieleen 
on jouluksikin suru synkkä niin, 
että kynttilät tahdo ei tuikkaa. 

Ja he ei sentään ole tehneet muuta 
kuin minkä tekee joka kunnon mies, 
he suojanneet on Suomen joulupuuta, 
meill? että oisi oma kotilies, 
isänmaa, emonkieli ja laki! 


Nään heidät selvään. Tunnen heistä monta. 
Jokaisen käteen käydä tahtoisin, 
sanoa — sana kuink' on arvotonta! — 
ei, hiljaa ehkä pois ma hiipisin 
ja virkkaa voisi en mitään. 


Ma tiedän; tunteet politiikan vaa'ssa 
ei paljon paina, ehkä sentään vähän. 
Mut tiedän myöskin; ellei tunteet maassa 
nyt liiku, ei meist? ole elämähän, 
vaan käyköön kaikki kuin käykin! 


Ne kunnon miehet! Isät, äidit heidän, 
jo kuolleet taikka vielä elävät, 
jos kenenkään, on tässä kiitos teidän, 
tuhannet teitä tänään kiittävät, 
kun annoitte urhoja maalle. 

Ja mieleen heidän kun te istutitte 
tuon tunnon, että oikeus on pyhä, 
ja siinä uskonnossa kasvatitte 
nuo miehet, jotka siihen uskoo yhä, 
ja joista vuossadat kertoo. 


Ja lapset, joill' on onni olla heidän, 
te saitte muiston kadehdittavan, 
tiedätte: Suomen vastaisuus on teidän, 
sen isät loivat yössä vankilan, 
ja huonommat liene ei pojat. 


Sanoinko, kolkot kodit Suomen oisi? 
Ei, joulurauha kulkee kautta maan. 
Iloa eikä itsetunto loisi, 
me että kunnon kansaan kuulutaan? 
Ja siitä me kiitämme heitä. 


Ja kolkko heille oisko Krestyn koppi? 
On heillä sentään jouluseuranaan 
se hyvän omantunnon vankka oppi, 
joll' on he nostanehet Suomenmaan, 
kun meilt' oli usko jo mennnä. 

Palavat heille kaikki kynttilämme, 
jokainen kuusi heille kumartaa, 
soi syvimmällä meidän sydämissämme 
kuin jouluvirsi sana: isänmaa. 
Mut kunnia, kunnia heille! 


20. XII. 13. 


Hautaus. 


Eellä ensin risti puinen, 
sitten pappi partasuinen. 


Sitten ruumisvaunut, sitten 
lyhyt seura saattajitten. 


Sekin kylmä, viralllnen, 
vaikka varsin toverinen. 


Soittokunta sotilaita! 
Ken nyt matkaa kuolon maita? 


Painettien kylmä kärki 
vastaa, jos ei keksis järki. 

Kuka? Yksi miljoonista 
valtakunnan kasarmista. 


Puhuu tuima pohjatuuli, 
siintyy soittajankin huuli. 


On nyt aamu uudenvuoden. 
Tuonko tuli myötään tuoden? 


Näky vaiko vertauskuva? 
Fi! Vain taulu unhottuva. 


Hautaa vain nyt valtakunta 
poikaa kesken pohjan lunta. 


Nimetöntä, suurta lasta 
kivääriä kantamasta. 


Marssimasta maita, soita, 
elon lyhven louhikoita. 

Vierryt lie hän venäjältä. 
Täällä päättyi päivät hältä. 


Kuka? Yksi miljoonista 
takin harmaan kantajista. 


Niistä, joiden hartehilla 
mahti maan on mahtajilla. 


Soitto soi niin suruisasti. 
Katson kadun päähän asti. 


Itkettäis, jos ilkeis. Huuli 
vavahtaa, käy pohjatuuli. 


Siittää sydän mieltä monta, 
rakkautta rajatonta. 


Myötämieltä miljoonien 
lumen alle painuvien. 


Uunnavuonna: 1914. 


Kansalaisseppel.. 


Leo Mechelinin muistolle omistettu 


Varmaan hän oli myötäsään soutajaks luotu, 
otsalla onni, sielussa sointu ja ja rauha; 
sorjemmin sous hän, vaikk' oli vastasää 

suotu, 

koittanut konsana vaikka ei lepo lauha. 

Myrskyssä seista hän tahtoi, 

taistella tohti ja mahtoi, 

työmies kuin ei kukaan, 

johtaja, tempaaja mukaan, 

mestari muodon ja sanain, 

kyntäjä valtaisten vanain, 
hän, Päämies, min haudalla sorrettu kansa 
voi vieläkin muistella vapauttansa. 

Taiteita suosi hän, tieteitä viljellä ehti, 
kansansa yhteys ain oli mielessä hällä; 
kaunista kauniimpaa ei laakerilehti 
kansalaiskuntoa kuin oli miehellä tällä. 

Korkeinna kaikista muista 

kumpunsa kunniapuista, 

myrskyt kun mylvii ja raastaa, 

puu yhä oikeuden haastaa, 

laulaen lain ikikieltä, 

miettien sankarin mieltä, 
Päämiehen, min haudalla sorrettu kansa 
voi vieläkin toivoa vapauttansa. 


ean 0 ”. 


Pystynä kulki hän: tiensä ja määränsä tiesi, 
kaiutti kansansa oikeutta kuin jalopeura; 
kunnian soi hälle ystävä kuin vihamiesi, 
kolme miljoonaa oli sankarin seura. 
Sortajan suut hän suisti, 
kaukaiset maat hänet muisti, 
muodoissa lempeetä, mutta 
aatteissa karkaistunutta 
poikaa pohjolan peräin, 
miestä miekankin teräin, 
Päämiestä, min haudalla sorrettu kansa 
voi vieläkin vannoa vapauttansa. 

Harmaa on taivas, halla mielihin hiipii, 
raskaina riippuen itkevät puut sekä pilvet; 
kuoleman tuuli kansamme toivoja riipii, 
mutta kummuista kaikuvat kalvat ja kilvet. 

Kuulkaa! Se Suomen on soitto! 
Tuomiopäivän on koitto! 
Nousevat paatiset parmaat, 
veisaavat vainajat harmaat 
voittoa Väinölän rantain, 
urhoa kilvellä kantain, 
Päämiestä, min haudalla sorrettu kansa 
voi vieläkin leimuta vapauttansa. 


G 20IKIA: 


Vapaus. 


Oikeuden marttyyreille omistettu, 


Jos on suurta tehty missä, 
sit? on tehty sydämissä, 
kautta tarmon, kautta kunnon, 
hyvän kautta omantunnon; 
siell" on Suomen juuret meillä, 
jotka kestää elon teillä, 
kestää, vaikk' on vaara vakaa, 
kuuluu vuosisatain takaa. 


Terve teille, Suomen suuret, 
joill' on synnyinmaassa juuret, 
syvät niinkuin Suomen puilla, 
syvemmät kuin meillä muilla; 
kuka enin kärsi, vasta 

häll? on tieto maailmasta, 
tunto isänmaankin oman, 
armahan ja onnettoman. 


Vapaus, sana meille soipa, 
kauas kuulu, kauas kaiu, 
Suomen rantamilla raiu! 
Vapaus, teille vankilasta, 
muille kerran koituu vasta, 
koska heilii vapaa henki 
alta Suomen surujenki. 


1914. 


Neljäs käsky. 
Kalevalaspäivän johdosta 28 p. helmik. 1914. 


Kaukana, kaukana 
kansan on syntymäjuuret. 
Tuskin isää, äitiä 
muistavi kukaan, 
varsinkaan jos ei 
ole olleet ne suuret, 
jos eläneet vain korvessa 
kontion mukaan. 
Kaikk' unohtuu; 
myös kansojen kauneimmat virret. 
Pois lahoaa 
kodin yhteisen korkeimmat hirret; 
jäljelle jää 
vain vaistojen yhteisten touko, 
Väinölä, jonka ei urhoa 
ampune Jouko. 

Korvesta tultiin, 

kuultihin myös kodin kuusta, 
kauniimpaa ei laulua 

laulettu koskaan; 
ei runo raiu 

nyt pyhän pihlajan puusta, 
raikuvi myrskyjä 

rautaisen vuossadan, joskaan 
emme me ijäti 

inhasti uskoa saata, 
ettei kauneus 

kerran kaitsisi maata, 
sois pyhä virsi 

vieläkin henkisen mahdin, 
sois yli tykkien jyskeen 

ja ratsujen tahdin. 


Untenko kansa? 

Siinä me uskossa kuollaan. 
Fi meitä auta 

höyry, ei sähkö, ei lento. 
Siinä me surraan, 

siinä me huomenet huollaan, 
siinä on myös vesa toivomme 

kultainen, hento. 

Muistako sitten 
jälkehen jäänehet liemme 
vai muut meistä, 
sen uskon me hautahan viemme; 
ei sovi ihmisen 
olla ihmisen herra 
muulla kuin hengellä vain, 
kuin Väinämö kerran. 


Hulluuden kansako? 

Sitten on elo turhaa! 
Sitten ne harhausi 

taatot ja taattojen haaveet! 
Mutta niin kauan 

kuin. on väkivaltaa ja murhaa, 
kulkeva haudoilla 

on esikansamme aaveet, 
etsien vieläkin 

virttensä armasta aikaa, 
lempeyttä luonnon 

ja tahtonsa valtiastaikaa, 
soittaen korviin 

maailman mahtavienki 
korkeutta, jolle 

outo on tään ajan henki. 


14 


Kaiken kansan laulu. 


(Kantaatista » Väinölän väki»). 


Vaarass' on taattojen tanner, 
vaarassa maammojen manner, 
onni ja vapaus maan! 


Raikuvat tornista torvet, 
vastaavat Väinölän korvet: 
Suomea suojelemaan! 


Vaarassa on kotikieli, 
on laki oikeamieli, 
on isä, äiti ja laps! 


211 


Katso, jo rientävät uuteen 
kaikk* asevelvollisuuteen, 
vanhuskin harmajahaps. 


Vaarassa on suku Suomen! 
Koita ei konsana huomen, 
voiton jos saa vihamies. 


Vartion hetki on lyönyt, 
vaikea eessä on työ nyt, 
tiedätkö paikkas ja ties? 


Vaarass' on valtion pylväät, 
toivomme, muistomme ylväät, 
viljelys vanhempien! 


Haihtuvi haavekin orjain. 
Maailma on oma sorjain, 
valpasten, vapaiden! 

1914. 


Airut. 


Yii vyöryvän veen, yli myrskyisän maan 
uros rientävi raisulla ratsullaan. 
— »Mihin kiire sun, mies?» — »Minä vies: 
tiä vien.» 
— »Kuka itse sa oot?» — »Joku joukosta 
lien.» 


— »Mihin? Mistä?» — »Ma tiedän vain 
matkani pään, 
kun joutunut muuta ma en kysymään, 
ma tehtävän sain, polun äärettömän, 
näet kirkkautta kohti mun kiirehtivän.» 


— »Ja matkasi milloin jo alkanut on?» 
— »Ajan aamussa uskoin jo aurinkohon!» 

— »Siis päivänkö linnoihin päättyvi ties?» 
— »Niin totta kuin oon pyhän auringon 
mies! 


En tahdo, en voi epäonnistua! 
Ma tiedän, mun viestini turvaa mua, 
se on hyvä, se on hyvä! Siks riemuitkaat 
mun kanssani maailman kansat ja maat!» 


Hän rientää, hän kiitää, hänt' enää ei näy. 
Mut kansassa synkeä kertomus käy, 
hän määräänsä pääsi, hän paikkansa löys, 
ja palkkansa hänen oli pyövelin köys! 


Mut hetkellä, jolloin hän hirtettiin 
jo vapauden virsiä veisattiin. 
Kuka oli hän? Haihtuja helmahan yön! 
Hän vain oli ajatus alkavan työn. 


Mitä miehestä muuta ois virkkaminen? 
Hänen kertoivat kotiinsa saapunehen 
yli myrskyisän maan, yli vyöryvän veen, 
pyhän Jumalan leimuavaan sydämeen. 


Syksyllä 1915. 


Suomen päivä. 


Soi päältä Pohjan sankean 
nyt taika talvisyön, 
maan kaiken kautta ankean 
lyö liekki laulun voittoisan 
kuin tähtikalpa Väinönsvyön 
tai mahti hengen työn. 


Jo rauta, vaski vaipuvat, 
kun kultakannel soi, 
yön tahdot julmat taipuvat 
ja vainon haamut haipuvat, 
suur' Rakkaus, min Tieto toi, 
myös Suomen päivän loi. 
21SIISEN 7: 


Suomen linna. 


Tarja, tuulien kuningas, 
puki päälle vainopaidan, 
suki varsansa valion, 
huuti heimolle vihurin: 
»Hoi, miehet, ulos urohot, 
läkkän kaikki katsomahan 
Suomen peltojen periä, 
liepeitä Suvannon linnan!» 


Pakkanen, Puhurin poika, 
iski kahta kämmentänsä, 
tempasi teräskurikan: 
»Siispä saamme nyt tapella!» 


Routa, ruhtinas nevojen, 
nuoremmalle noin nimesi: 

»Viel' älä liikoja iloitse, 
eessä on tuhannet turmat!» 


Toki suorivat sotahan 
nuo sulhot sumean Pohjan, 
sata kuuraista urosta, 
tuhat miestä tuurallista; 
kussa kulki Turja tuima, 
kypärät kyventä iski, 
raaka raikui Talven taika, 
soi säilät revontulien. 


Se oli suuri Suomen linna, 
Kalevan kuningaslinna, 
alla kuusen kukkalatvan, 
päivänpuolella mäkeä. 


Kaleva, kuuluisa kuningas, 
itse istui ikkunassa, 
näki saartavat salamat, 
lausui päästä pöytälaudan: 
»Vainovalkeat palavi 
etäisellä Pohjan puolla!» 

Liikkuvat liki jo linnan 
nuo peikot pimeän Pohjan, 
katselevat, kuuntelevat, 
sydän on sisälle syöstä: 
»Kaikki on unessa kansa, 
surma Auringon suvulle!» 


Routa, ruhtinas nevojen, 
nuoremmille noin nimesi: 
»Saattavat salata meiltä 
miehiänsä, miekkojansa!» 


Toki ryhtyi rynnäkköhön 
tuo väki väkevän Turjan, 
vinkuivat Vihurin nuolet, 
paikkui Pakkasen kurikka, 
kovin lauloi Lappi laaja, 
Halla harmaja saneli, 
murtui muurit Päivän lasten, 
linna Auringon aleni. 


Kaleva, kuuluisa kuningas, 
näki jo turmansa tulevan, 
sinkosi sanan salaman 

päästä pitkän linnansillan: 
»Nousemme norosta kerran, 
alta turpehen tulemme!» 


Sortui jo sorahan linna, 
kera kaatui kansan kaiken, 
Auringon heleän heimon, 
juuren, juuttaman jumalten. 


Vuossadat samosi, kukki 
kummulla viherjä viita, 
nurmi peitti nukkuvaiset, 
turve turpehen alaiset, 
vain joku kävijä outo 
kuuli kummia sanoja 
maasta muinen mahtavasta, 
kansasta perillä Pohjan, 
joka uskoi Aurinkohon 
yönkin yltyvän uhalla, 
kesähän keskellä kinosten, 
mahtihin manalle mennen. 


Kansan kannel jäi jälelle 
liki suuren Suomen linnan, 

alle kuusen kukkalatvan, 
päivänpuolelle mäkeä. 


Tuo päreä Päivän poika 
kulki tietä kuusipuista, 
istahti ilokivelle, 
käänti kanteleen kätehen: 
»Siis mitä minulle kerrot, 
soitto menneiden kesien?» 


Puhui kannel puusta tehty: 
»Kerron itsesi ihanan, 
laulan sulle Päivän laulun.» 


Tuo päreä Päivän poika, 
pani sormet soittamahan, 
laaja laikkui Väinön laulu, 
virsi Auringon virisi; 
kuni soitti Päivän poika, 
sini sankarit heräsi, 
loimusi väkevä loihtu, 
kummut kuolleiden kumisi. 


Tuo päreä Päivän poika 
se vielä enemmän soitti, 

kilvet maan alta kilahti, 
kalvat kalskui Tuonelalta, 
nousit maasta maan-venyjät, 
tulivat turpehen alaiset, 
sulhot hirnuvan hevosen, 
neitsehet heleän helman. 


Tuo päreä Päivän poika 
sekä soitti että lauloi, 
lakosi viherjä viita, 
siirtyi sammal vuossatojen, 
pyhät kaartui pylvähistöt 
kantta taivahan tavaten, 
seisoi seinät Suomen linnan 
kuin pielet pihalla Luojan. 


Kaikui mahti maan povesta: 
»Nyt me nousemme, tulemme, 
nyt on hetki Päivän heimon!» 


Toinen raikui taivahalta: 
»On nyt hetki Hengen iskun, 
tuokio valon vasaman!» 

Turja, tuulien kuningas, 
Pakkanen, Puhurin poika, 
Routa, ruhtinas nevojen, 
kaikki tuota kauhistuivat: 
»Mittyinen tämä on kansa, 
tulevi Tuonelta takaisin, 
Tiedon tapparat tanassa, 
kilvessänsä kuolon-kirjat?» 


Jumahti Jumalan kannel: 
»Se on kansa kaikkivoipa 
uskossa esi-isien, 
heimo huomenen huminan 
sekä illan himmenevän !» 


Teki työnsä, tiesi tiensä, 
jätti kansojen merehen 
Väinämön venehen jäljen. 
D I 5NT/ 





VI 


Vallankumous 





Vapauden virsi. 


Murheen, tuskan, uhman virsi 
tottuneesti kaikuu täällä, 
harvoin väistyi hallan kirsi, 
minkä paistoi, petti senki, 
jälleen jäähän, yöhön heitti, 
minkä kukki kansan henki, 
kaakon tuuli, tuisku peitti. 


Kuinka? Meitä vaaditaanko 
laulantaan nyt riemuvirren? 
Valkeusko voitti? Maanko 
mahti nousi alta kirren? 
Suomen oikeus, Suomen vapaus 
tunnustettu tuolta puolen, 
mistä joka merkkitapaus 
meille oli aihe huolen? 

15 

Kysyy, katsoo Suomen kansa: 
Naapurissa nähdään unta! 
Vaiko ollaan valveillansa, 
vapaa koko kansakunta? 
Ihmiszoikeus istutettu 
maahan, missä äsken vainen 
viihtyi hukka, viihtyi kettu, 
vaan ei kunnon kansalainen? 


Kaikuu hurraahuudot vastaan: 

» Vapaus, vapaus meille, teille! 
Vangit astuu vankilastaan, 
mahti siirtyy marttyyreille, 
katkes kahleet vuosisatain, 
sortui vanhan vallan pylväs, 
aamuruskoon uutten ratain 
rientää Volgan heimo ylväs!» 


Kuulee, katsoo Suomen kansa: 
Tokko tuo nyt lienee totta? 
Harvoin työssä haaveitansa 
tarkistetaan tappiotta. 

Moni näkee suurta unta, 
löytää haudan hangen alta, 
taivas heittää päälle lunta 
ja hän kuolee maailmalta. 

Raikuu miljoonitten mielet; 
» Vapaus, vapaus! Etkö usko? 
Palaa idän ilman pielet, 
hehkuu ajan huomenrusko]! 
Pestään jäljet veljesveren, 
koittaa päivä meille, muille, 
rantaan Tyynen, Mustan meren, 
Väinän, Vienan virransuille!» 


Verkkaan nousee Suomen kansa. 
Oisko onnen armas aika? 
Kaiuttaako kanneltansa 
tässä taivaan Luojan taika? 
Vaikk'on teillä valta eri, 
toinen kansa, toinen kieli, 
sylkähtää mun sydänveri, 
lämpenee jo läyli mieli: 


»Tuota toivoin tuon ikäni, 
katsoin kautta aikakauden 
koittavaksi, voittavaksi 
vapauden Venäjän maassa, 
kun oli kaunis kansa siellä, 
vaan oli orjana pidetty, 
pantu rengiksi pajarin, 
piestäväksi tsaarin piiskan. 

Ja tuota ikäni toivoin 
heräämistä kansan hengen 
rannoilla Nevan rämeisen, 
Donin, Volgan vieremillä, 
kun oli kolkkoa asua, 
outo olla naapurina 
talon suuren ja pimeän, 
liki tuiman linnanherran. 


Löisin nyt käden kätehen, 
virittäisin virren uuden 
kunniaksesi, Venäjä, 
veljien vapaudelle, 
vaan olen itse orja vielä, 
outo maassani isien, 
kiviriippa rinnan päällä, 
suukin suljettu minulta.» 


Vastaa riemun raikahdukset: 
»Fikä muuta? Sitten sulle 
kohta aukee auvon ukset 
kovan onnen koetetulle! 
Katso! Katso! Vapaa olet, 
vapaa sinä, vapaa minä, 
polkuasi omaa polet, 
yhdytähän ystävinä.» 

Jop'on uskoi Suomen kansa, 
kouraan tarjottuun jo tarttui, 
lieto luontui laulantansa, 
kaikkialla riemu karttui, 
kuuli hongat kummaksensa, 
kuinka lauloi maassa hallan 
kansa virttä vapautensa 
kerran kera vieraan vallan. 


21. III. 17. 


Juhlavirsi. 


Aron himmeän helmasta aurinko nous, 
kuin oikeuden juhlaan sen soi sotajous, 
se leimusi lempenä syntymämaan, 
se vaati koko maailman valkenemaan, 
ja vapautta, veljeyttä kansain se soi, 
se työmiehen rintahan toivoa toi, 
liki kansaansa liitti taas sotilaat 
ja keveämmin hengähti heimot ja maat; 
yli maanpiirin astuu nyt armeija työn 
läpi myrskyn ja kauhun ja kuolon ja yön, 
mut kasvoilla kaipuu ja uskonto uus 
ja sydämissä valtioiden vastaisuus. 


Säde singahti maahan myös talven ja jään, 
sen sai sydänlähtehet lämpenemään, 
moni haavekin vainottu valveutui, 

viha väistyi ja kosto, mi nyrkkiä pui, 

ja kyynelsilmin ihmiset yhtehen sai: 

me kaunista unta vain nyt nähnemme kai, 
sama sallimus oikeutta antane ei, 

mi valtaherran valtikalla kaikkemme vei, 
ei lahjaksi elämäänsä kansakunta saa, 

sen vasta uljas uskallus valloittaa, 

ja kauniimpi kuin tuli tarjottu lie, 

on urholiekki uhman ja salamoiden tie! 


Fi viel” ole meidän, min onnetar suo, 
sen omaksemme vasta työ, taistelu tuo, 
sua auta ei armo, jota ansaitse et, 
siks hukkaan sa vapautta huokaelet, 
mut nähty viel” ei aamua sen armaampaa, 
jos itseensä uskoo mun unelmaini maa, 
tää kansa on itkenyt, laulanut yöt, 
se täyttääkö päivän myös paahtavan työt, 
tään heimon nyt kourassa kohtalo on, 
nyt Kalevalan kansa on kahleheton, 
mut niin jos tahto taivahan on Jumalan, 
se hurmehin kastaako maan vapahan? 


259ILSSIT. 


Pekka Svinhufvud. 


Hän tuomaripöydästä vietiin pois — 
hän, kansan mies, 
joka oikeutta säätää ja muillekin jakaa ties, 
ja oli kuin Suomesta sortunut ois 
lujin turva lain, 
väkivalta ja vääryys jäljelle jäänehet vain. 


Hän tuomaripöytähän istuu taas — 
mut hallitsemaan, 
hän, oikeuden vartija, kalpa nyt kansan 
ja maan, 
hän valvovi siinä kuin harmaja paas, 
vakavarma niin, 
teräskatse kantava myrskyihin kaukaisiin. 

Kun tuomaripöydässä istuu hän — 
ties Suomi sen, 
ties valkeat vallat kansojen oikeuden — 
valo on hän illankin himmenevän, 
tulenpatsas yön, 
jota seuraavat joukot hengen ja ainehen työn. 


Kun äänensä tuomaripöydästä soi — 
liet päällä veen 
jylyn kuullut loitolla vyöryvän pauanteen — 
niin rauhassa maamies raataa voi, 
petos, vilppi vaan 
käy piiloonsa mustaan peittäen muotoaan. 


Siks ympäri tuomaripöydän tuon 
lyö kansa nyt 
kädet liittoon kuin kilpilinna taas ehjeynyt, 
ja seisova aalloissa aikojen vuon 
pyhä on se paas, 
väkivalta min kaas, mut oikeus pystytti taas. 


SITIIESI 7 


Vapaa Viro. 


JU Eesti, terve, veljet, 
terve, siskot Suomen sillan, 
terve, että murtui teljet, 
päättyi puhde pitkän illan! 
Taara auta kansaa kahta, 
jotka kaitsee Suomenlahta! 


Kansa Kaupin, Lemmitynkin, 
kauan kestit, kauan kärsit, 
etpä kuollut, vaikka synkin 
mielin orjan leipää järsit, 
heilui heinä taikka olki, 
maata vieras valta polki. 


Niin ne saartoi saksan-linnat 
niinkuin raaka rautamyrsky, 
niin ne nyyhki Lindan rinnat 

niinkuin laulun laajan hyrsky, 
säilyi valtas pihtipieli, 
Eestin mieli, Eestin kieli. 


Meillä ruotsi, teillä saksa, 
sama vihdoin tsaarivalta! 
Kertoa ei kieli jaksa, 
kuink' ei kuoltu maailmalta, 
riittää, että rinnan tiellä 
kohdataan nyt riemumiellä. 


Yhtä ollaan veljesverta, 
puuta yht' on kanteleemme, 
yhteen kuuluttiin me kerta, 
siispä vapausliiton teemme, 
tasavallat kansan kahden 
poikki laajan Suomenlahden. 


Vala suuri vannokaamme 
Suomen, Eestin Jumalalle, 
ettei koskaan meidän maamme 
enää mahdu sorron alle 
sortajankin sortumatta, 
muukalaisen murtumatta. 
12. V. 17. 


Terve, Ukraina! 


Te Ukraina! Kunnias soikoon, 
huutona huomenen valkenevan! 
Voimasi, lempesi leimaus voikoon 
vaatia, laatia maan vapahan! 
Uljas Ukraina! Nyt älä horju! 
Kerran se koittaa kansojen koi. 
Tyynenä, vankkana vaarasi torju, 
tai jos on tarpehen; niin salamoi! 


Kaunis Ukraina, kansojen suola! 
Sulla on lippu ja meillä on tie. 
Myötäs on myrskyssä Suomi ja Puola, 
myös Viro, Lätti ja Liettua lie. 
Fespäin, Ukraina! Et ole orja, 
itse jos toivot ja tahdot sa sen. 
Kuuletko kuoron, mi suur' on ja sorja 
kuin meri kansojen kauhtuvien? 

Uusi Ukraina, tenhoisa, uhkee! 
Väljinä välkkyvät virtaisi suut, 
vapauden purppurakukkihin puhkee 
Mordva, Grusinia, Permi ja muut! 
Hetki on Venäjän heimojen nousta, 
katkoa kahlehet tsaarien yön. - 
Loista, Ukraina! Jännitä jousta, 
valkaise tie tasavaltaisen työn! 


LIMIT 


Suomen partioväen marssi. 


Me vapaan Suomen vartiot 
maan vastaisuutta kannamme, 
me sille suunnan annamme, 
kun varhain päättyy partiot, 
siks viivat, kulmat, kartiot 
me -tarkallensa tiedämme, 
säät myrskyisetkin siedämme 
kuin vuoren harmaan hartiot. 


Me turvaa tuomme heikkojen, 
me tuumimme, me toimimme, 
me oomme yhteisvoimimme 
myös suoja yhteisseikkojen, 
näin parvet siskoin, veikkojen 
kun kasvavat, kun karttuvat, 
maan vartioiks ne varttuvat 
ja surmaks Suomen peikkojen. 

Me armahdamme, autamme, 

me emme pyydä hyötyä, 

saa saalista, lyö lyötyä 

ei kelpo keihäsrautamme, 

on laaja astinlautamme 

maailman ranta raikuva, 

siks vapaa viel' on kaikuva 
tää laulu päällä hautamme. 

1917. 


Vapaa kansa. 


Pantu on kruunu: kansan päähän. 
Tokko kansa sen kantaa voi? 
Torvi on soinut myrskysäähän. 
Kuinka nyt kulkijan sielu soi? 
Uskoa uskaltaako? 

Vapaa Suomenmaako? 

Fikö konsana enää täällä 
vieras valta ois vallan päällä, 
eikö sorto, eikö surma? 
Oisi silloin onnen hurma! 


Saatu on valta kansan käteen. 
Kuinka kansa nyt käyttää sen? 
Sammua antaako aamunsäteen? 
Vastaisuus pian näyttää sen. 
Sammua veljesvereen? 


241 


Kolkkohon koston mereen? 
Vaipua aaltoihin vihan ja vainon 
oman nyt onnen ja vallan painon? 
Helpompaako orjan olo? 

Kuole silloin, kansa polo! 


Kuole kuin koira kunniatta! 
Pohjan hankihin hautas luo! 
Hautavierahat kutsumatta 
sulle tundrojen tuuli tuo. 
Peittävät unhon nurmeen 
veljesvainon ja hurmeen, 
"kaartavat kumpua karhu, hukka, 
vaan ei ykskään kaunis kukka, 
paikkaa kansan kuolleen, 
huoanneen ja huolleen. 


Itkee kulkija itseksensä. 
Eikö aika nyt auvon ois! 
Tuska ja häpeä sydämehensä 
hiipiä ehti, ei lähde pois. 
Suomen kansako vapaa? 
Ilman ihmistapaa, 
vailla kuntoa kansalaisen, 

kunniaakin jo miehen, naisen, 
lauma laaka, rahvas 'raaka! 
Tuolleko lain ja vallan vaaka? 


Pantu on kallis kansan päälle. 
Tokko kansa sen kantaa voi? 
Ihana uskottu itsekkäälle, 
siksi säikkyen kannel soi. 

Eikö se särje sitä? 

Mitä se tietää, mitä 
vapaudesta, min valtaviirin 
varjelus vaatii urhopiirin? 
Fikö parhaintaan se parjaa, 
kaikkea, mi tääll' ei karjaa? 


Soinut on torvi myrskysyöhön, 
Kuuleeko kurja joukko sen? 
Kutsunut kaikki yhteistyöhön, 
vaatinut nuorelle valkeuden. 
Vaan on vapaus turha, 
missä vain rikos ja murha 
turvatut on ja rosvot, roistot, 
pala ei kalleimmat kansan loistot, 
hehku vapaan hengen kärki, 


juurru järjestys, ei järki. 
YS LS: 


Tumma päivä. 


Tumma päivä, tuskan päivä, 
Suomen miesten selvän kunnon, 
oikean ja väärän tunnon, 
koska herjaan heimo ryhtyi, 
ryöväreihin orjat yhtyi, 
kutsui maahan kuolon, hallan, 
kaasi kauniin kansanvallan 
juuri tuolla tuokiolla, 
jolloin täytyi yhtä olla, 
koska koitti hetki kerran, 
huomen heljä kansain Herran. 


Muisto murheen, muisto murhan, 
koska tähden kaunan turhan 
Suomi suistui veljesvainoon, 

paadenpaksuun syiden painoon, 
kyntämättä 'pellot jäivät, 

räiski täällä ryssät räivät, 
mustemmaksi heimo muuttui, 
järjestys ja järki puuttui, 
loppui leipä, miesten mieli, 
vaan ei hulluus, hurja kieli, 
sikskuin sortui lailla martaan 
maahan haaveet kansan hartaan. 


Heimo: hallan, heimo roudan, 
tuttu tuulen, tuiskun, poudan, 
ei ne koskaan koita sulle, 
kovan onnen koetellulle, 
taivasvaltain tanhujuoksut, 
päiväkumpuin kukkatuoksut, 
hinnat raskaat saat sa maksaa, 
minkä Suomen selkä jaksaa, 
koska järkes peitit pilveen, 
tautta turhan, inhan ilveen, 
tartuit raakaan surmarautaan, 
astuit parhaan aattees hautaan. 


Eikä koskaan koita sulle, 
Tuonen herran tuiretulle, 

suurten kansain hetket suuret, 
sull'on suossa henkes juuret, 
siel'on kylmä, siell'on kalma, 
sieltä huuruu Tuonen talma, 
vaikka saisit maankin vauraan, 
ellet itse käyne auraan. 

siirry tiedon, taidon kuokkaan, 
kasvatuksen kansanluokkaan, 
kuin on tehneet heimot toiset, 
kunnokkaammat Kullervoiset. 


Katso: vieraat kenttäharmaat, 
muille yrmyt, meille armaat, 
maasta mielten, maasta miekkain, 
vaan ei veljeshurme-hiekkain, 
täytyi nousta Suomen rantaan, 
vuotaa vertaan Suomen santaan, 
ettei suistuis kansa surmaan, 
hirmuvallan vauhkon turmaan, 
että ääriin Pohjan jäiden 
pääsis henki tähkäpäiden, 
päivä ihmisyyden uskon 
kautta kauhun, sauhun ruskon. 


SISSIVST8: 


Valtakunnan marssi. 
Suomen armeijalle omistettu. 


On Pohjan porteilla maa ja kansa, 
se nostaa hallaiset hartiansa 
päin Turjan tähtiä, Ruijan rantaa, 
se Kuolan, Aunuksen kuormat kantaa, 
mut kuullen Inkerin itkut armaat, 
sen tuskaa paukkuvat paadet harmaat. 


Löi leimaus ääriltä talven taivaan, 
se sattui kahlitun kansan vaivaan, 
nous Suomen valkea valtakunta 
kuin korven kontio kesken lunta, 
kuin jättiläisenä jään ja hallan 
nous maasta armeija kansanvallan. 

Vaikk' on sen astala armain aura, 
kun lyö sen kalpa, ei kansat naura, 
kun sarkasankarit ryhtyy ryntöön, 
käy ketjuun jääkärit niinkuin kyntöön, 
ja kaikki kaikuvat kirkonkellot, 
kun kutsuu maamiestä kuolon pellot. 


On kunnon, kunnian tiestä selko, 
kun tiedon alku on Herran pelko, 
lain mahti maanpatot laumat murskas, 
työ, rakkaus -vankkumaton, vanhurskas 
kuin ristiretkien rautaratsaan 
tai Siinain vuorelle pilvenpatsaan. 


Se soip' on vuossadat kansan suulla 
mi kuultiin kummalla toukokuulla: 
on Vapaus saapunut valtaviirein, 
se maahan marssii jo joukoin kiirein, 
sen torvet raikuu, sen rummut jyskää, 
kuin myrsky rykmentit eelleen ryskää. 


Nyt nousee kiitokset kansan hartaat, 
kun välkkyy väljemmät vetten partaat, 
jo nurmi nousee, jo viita lehtii, 

nyt armain, ah, suvi Suomeen ehtii, 
ja niinkuin unta me näimme lassa 
maa seisoo sankaripurppurassa. 


Sen henki heilivi aikaa nuorta, 
sen kanta kalskuvi alkuvuorta, 
ei järky Jäämeren myrskyin myötä, 
sen uhmaa urhous tundran yötä, 
miss” saartaa Aasia ankarinna, 
on lännen lukko, on Suomen linna. 


15. V. 18. 


SISÄLLYS: 


Maaliskuun mietteitä v. 1918 ........00 ass 


J 

Vapaan kansasastet aa a Naa taikaa N TaY HIN y Veda 240 


Um mat päiväksi KE tt sae oja jat. Paas ailelaäa Ta Na1a Taa Taa 
Valtakunnansmatssikkakestsk kääSNIt aI aS! 246 


EINO LEINO 


on ennen julkaissut: 


I. Alkuperäisiä teoksia. 


Maaliskuurvalauluj assa Mater PASSIT T.S Pu raira —: 50 
Tarina suuresta tammesta y.m. tarina ......... 1: 50 
Yokehrääjä RUN ojama EES N Svea Nt. 2:50 
Satarja”yksiv laulatti sn Ste SYYDEN kj. 2: 50 
Tuonelan joutsen. Näytelmäruno ............ 125) 
A Jari aalloika ie RUN ojavsaasnaa rat ea aasta ajar ja 1:75 
JOU ET EI LIE TEU HP O SEITA OLI SODI SG AEL SIE —: 75 
Johan Vilhelm, 3:näyt. näytelmä .......... 0... 2: 50 
Sota valosta, 5:näyt. näytelmä ........... «00. 3: 50 
Pyhälkevat JRun ojataikkakskkiajktt saatan JET 2:50 
Kivesjärveläiset. Kertomaruno ............... 2:50 
Kanpastuksta i RUn ojasasaamsa s. pe TaJEvaja 2:50 
Päiväperhoja. Pieniä tarinoita ..............- 2:— 
JA elkavitsia a es oN. att näe Nat TN Laatat 2:50 

» JETS AS ET TSH OK HSA ISKD GLENN 4 — 
KaunosielussKuvauskeast JANAN aa Vv atea 1:75 
Simo Hurtta. Runoja Ison vihan ajoilta ..... 1:50 
Talvi yo MRUn O] ALT AA STA N IN IN 1:75 


Naamioita, I. Näytelmiä. (Väinämöisen kosinta. 
— Hiiden miekka. — Pentti Pääkkönen. — 
Lydian kuningas. — Meiram) ..........00. 3: 25 


Naamioita, II. Näytelmiä. (Melankolia. — Lalli. 


—Niinivenslapset)'nK aa meen 
Naamioita, III. Näytelmiä. (Maunu Tavast. — 
Simo Hurtta. — Ritari Klaus) ............ 


Naamioita, IV. Näytelmiä (Carinus. — Alkibiaz 

des) KKKA n Lt dataa vat K Ka 
Naamioita, V. Näytelmiä. (Tuomas piispa. — 

Targuinius Superbus. — Shakkipeli) ...... 
Naamioita, VI. Näytelmiä. (Kirkon vihollinen. 

— Maan parhaat. — Ilotulitus. %. ........ 
Päivä Helsingissä.. Pilakuva .............0... 
Runokirja.. Valikoima laulurunoutta ......... 

» » » koruk. ... 
TAOmasEVitikka Saas S Neat Tia ATS aate 
Jaana Rönty Romaaneja routavuosilta .... 
ONESUUTDAa A RA a nasta e om eaea iske aitaa 
Talla Run Ojamo vaatteista aa aa Vn av ialeta 
Nuori nainen. Neljä kertomusta ............. 
Py önitorja n ER Omaanikstsm aa a ss ese edi. 
Rahan orja. EA TS DS STTK N HOST Ö 
Naisen: orja ti aate att EN met a Ee aatto 
Onnengotja sms ayauis atk a J Sera a mV Ata tS1. 
Pähtitarha-IRUn 0 ASS SS eaa ene kaa sit 
Seikkailijatar. * Novelli i... siet eet na nen 
Painuvappaiväsp Run ojaksi mas tt telee ieialaa 
Pankkiherroja. Kuvaus nykyaikaisesta suomalai: 

sestavliike-elämästä kat sea tesla Ja Taja 
Mesikämmen. Joulutarina vanhoille ja nuorille 
Must Eläin tarihakstäskämasteäisst. 
Elämän koreus. Runoja ........... sonnan 


3:25 


3: 50 
1: 85 
3: 50 
4:75 
3: — 
3:— 
3: — 
2:25 
2:50 
3:25 
3:— 
3: 25 
3:25 
5:12) 
2:— 
2:50 


*) Kukin näistä näytelmistä on saatavissa myös erikz 
seen Kustannusosakeyhtiö Kirjan Näytelmäkirjaston 


numeroina 68, 69 ja 70 a 1:50. 


Paavo Kontio, Lakit. tohtori. Romaani ....... 3:— 
Tietrivalkeat aRUn ojama sussa sleaketela aste jae 5:— 
Kalevala näyttämöllä. (Alkukuvaelma. — Maailz 

man luominen. — Aino. — Sammon taonta. 

— Kyllikki. — Lemminkäinen Tuonelassa. 

— Pohjolan häät. — Kullervo. — Sammon 

ryöstö. — Väinämöisen lähtö. %) .......... 4: 50 
Karjalan kuningas, 4:näytöksinen runonäytelmä = 5:— 


II. Suomennoksia. 


Topelius: Regina von Emmeritz. 
» Kypron prinsessa. 
Runeberg: Kuningas Fjalar. 
» Nadeschda. 
Racine: Phaidra. 
Corneille: Cid. 
Schiller: Wilhelm Tell. 
Goethe: Iphigeneia Tauriissa. 
Maailman kannel: Valikoima laulurunoutta. 
Dante: Jumalainen näytelmä I—Il1 (Helvetti. — Kii: 
rastuli. — Paratiisi). 
Anatole France: Kuningatar Hanhenjalan ravintola. 
Tagore: Puutarhuri. 
» Uhrilauluja. 


III. Arvostelevia teoksia. 


Suomalainen näyttämötaide 19 ?/4.02 ........... 2:— 
Suomalaisia kirjailijoita. Pikakuvia ........-!- 4:25 

» » Kort NN S EAS 5/5 
Suomalaisen kirjallisuuden historia ............ 175 


*) Teos saatavissa myös kolmena eri niteenä, joissa 
kussakin kolme kuvaelmaa, Kustannusosakeyhtiö Kirjan 
Näytelmäkirjaston numeroina 78, 79 ja 80 a 1:75. 





